cyanic-selkie/wikianc huggingface dataset:
വെള്ളൂട ശ്രീ ദുർഗ ഭഗവതി ക്ഷേത്രം
കാസർഗോഡ്‌ ജില്ലയിലെ ഹോസ്ദുർഗ് താലൂക്കിൽ കാഞ്ഞങ്ങാടിനടുത്ത് അമ്പലത്തറ വില്ലേജിൽ മടിക്കൈ ഗ്രാമ പഞ്ചായത്തിലെ വെള്ളൂട എന്ന സ്ഥലത്ത് സ്ഥിതി ചെയ്യുന്ന ദേവി ക്ഷേത്രമാണ് വെള്ളൂട ശ്രീ ദുർഗ ഭഗവതി ക്ഷേത്രം. ആദി പരാശക്തിയായ "ദുർഗ്ഗാദേവിയാണ്" പ്രതിഷ്ഠ. കണ്ണകി ഭാവവും ഭഗവതിയ്ക്ക് ഉണ്ട്. കാലങ്ങളോളം കാട് മൂടിക്കിടന്ന ഈ ക്ഷേത്രം 2005-2006 കാലത്ത് നാട്ടുകാരുടെ സഹകരണത്തോടെ പുനർനിർമ്മാണം നടത്തി ആരാധിച്ചു വരുന്നു. 2020 മാർച്ച് 6 മുതൽ 11 വരെ ക്ഷേത്രത്തിൽ അഷ്ടബന്ധ നവീകരണ ബ്രഹ്മകലശ മഹോൽസവം നടന്നു. ഇതോടനുബന്ധിച്ച് പുതുതായി നിർമ്മിച്ച സരസ്വതീമണ്ഡപം, അരയാൽത്തറ, നവീകരിച്ച ക്ഷേത്രക്കുളം എന്നിവ ഭക്തജനങ്ങളുടെ സഹായത്തോടെ ക്ഷേത്രത്തിൽ സമർപ്പിച്ചു.
ഐതിഹ്യം
കണ്ണകിയുടെ അവതാരമാണ് വെള്ളൂട ദേവി എന്നും, ഭർത്താവിന്റെ ദേഹവിയോഗതാൽ പ്രതികാര ദുർഗയായ കണ്ണകി മധുര ദഹനത്തിന് ശേഷം കോപ ശമനത്തിനായി കന്യാകുമാരിയിലൂടെ കേരളത്തിൽ പ്രവേശിച്ച്  ആറ്റുകാലിൽ തങ്ങിയ ശേഷം കേരളത്തിലെ പതിമൂന്നു ശാക്തേയ  ക്ഷേത്രങ്ങളും സന്ദർശിച്ചു വെള്ളൂട എന്ന ഈ പവിത്ര ഭൂമിയിൽ വിശ്രമിച്ച് തപസ്സനുഷ്ടിച്ച ശേഷം മംഗലാപുരത്തെ മംഗള ക്ഷേത്രം, കൊല്ലൂർ മൂകാംബിക ക്ഷേത്രം എന്നീ ക്ഷേത്രങ്ങൾ വഴി കൈലാസത്തിൽ എത്തിച്ചേർന്നു എന്നാണ് ഐതിഹ്യം.
ഉത്സവം
ഈ ഐതിഹ്യത്തിന്റെ പാശ്ചാത്തലത്തിൽ ആറ്റുകാൽ ഭഗവതി ക്ഷേത്രത്തിലെ പൊങ്കാല ദിവസമായ കുംഭ മാസത്തിലെ പൂരം നാളും പൗർണ്ണമിയും ചേരുന്ന ദിവസം പ്രസ്തുത മുഹൂർത്തത്തിൽ തന്നെ ഈ ക്ഷേത്രത്തിലും പൊങ്കാല മഹോത്സവം ആഘോഷിച്ചു വരുന്നു. വടക്കേ മലബാറിൽ ഈ കാരണം കൊണ്ട് തന്നെ ഈ ക്ഷേത്ത്രത്തിനു പ്രസിദ്ധിയാർജിക്കാനായിട്ടുണ്ട്. ഇവിടെ പൊങ്കാല സമർപ്പിച്ചാൽ ഉത്തരോരുത്തരം അഭിവൃദ്ധി പ്രാപിക്കുമെന്ന് വിശ്വസിച്ചു വരുന്നു. സ്ത്രീകൾക്ക് മാത്രമാണ് ഇവിടെ പൊങ്കാല അർപ്പിക്കാനുള്ള അവകാശം.
വിശ്വാസം
വർഗ്ഗം:കാസർഗോഡ് ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ
കാത് വാല്ലേസ്
ന്യൂസിലാന്റ് പരിസ്ഥിതി പ്രവർത്തകയും സർവ്വകലാശാലാ അദ്ധ്യാപികയുമാണ് '''കാതറിൻ സി. "കാത് " വാല്ലേസ്''' (ജനനം 1952). വെല്ലിംഗ്ടൺ വിക്ടോറിയ യൂണിവേഴ്സിറ്റിയിൽ സാമ്പത്തിക ശാസ്ത്രത്തിലും പബ്ലിക് പോളിസിയിലും ലക്ചററായ അവർ ന്യൂസിലൻഡിലെ പരിസ്ഥിതി സംഘടനകളിൽ സജീവമാണ്. അന്റാർട്ടിക്കയിലെ പരിസ്ഥിതി സംരക്ഷണത്തിന് നൽകിയ സംഭാവനകൾക്ക് 1991 ൽ അവർക്ക് ഗോൾഡ്മാൻ പരിസ്ഥിതി സമ്മാനം ലഭിച്ചു.
രാഷ്ട്രീയ പ്രവർത്തനവും ആക്ടിവിസവും
1987 മുതൽ വെല്ലിംഗ്ടണിലെ വിക്ടോറിയ യൂണിവേഴ്സിറ്റിയിൽ സാമ്പത്തിക ശാസ്ത്രത്തിലും പരിസ്ഥിതിയെ കേന്ദ്രീകരിച്ചുള്ള പൊതുനയത്തിലും പ്രഭാഷകനായിരുന്നു കാത് വാല്ലേസ്. ഒരു ദശകത്തിലേറെക്കാലം ന്യൂസിലാന്റിലെ പരിസ്ഥിതി സംരക്ഷണ സംഘടനകളുടെ (ഇക്കോ) അദ്ധ്യക്ഷ ആയിരുന്നു. സംരക്ഷണത്തിനും പരിസ്ഥിതിക്കും വേണ്ടിയുള്ള ഒരു ലാഭേച്ഛയില്ലാത്ത ഓർഗനൈസേഷന്റെ ശൃംഖലയാണ് ഇക്കോ. കാത് വാല്ലേസ് ഇപ്പോഴും ഇക്കോയുടെ ബോർഡ് അംഗമാണ്. അവർ രണ്ട് തവണ വേൾഡ് കൺസർവേഷൻ യൂണിയൻ കൗൺസിൽ ഓഫ് ഐ.യു.സി.എൻ അംഗമായിരുന്നു. ദേശീയ തീരുമാനമെടുക്കുന്നതിൽ പാരിസ്ഥിതിക ചെലവുകൾ മനസ്സിൽ സൂക്ഷിക്കുക എന്നതായിരുന്നു അവരുടെ പ്രധാന ശ്രദ്ധ. പാരിസ്ഥിതിക, ഊർജ്ജ നയങ്ങളിൽ പരിഷ്കാരങ്ങൾ വരുത്താൻ അവർ ശ്രമിച്ചു. അവരുടെ ആക്ടിവിസത്തിന്റെ ഭാഗമായി റിസോഴ്സ് മാനേജ്മെന്റ് ആക്റ്റ് വെട്ടിക്കുറയ്ക്കാൻ ശ്രമിക്കുന്ന ബിസിനസ്സ് താൽപ്പര്യങ്ങൾക്കെതിരെ മറ്റ് പ്രവർത്തകരുമായി ചേർന്ന് ഒരു ചെറുത്തുനിൽപ്പ് പ്രസ്ഥാനത്തിന് നേതൃത്വം നൽകി. പ്രകൃതി വിഭവങ്ങളുടെ സംരക്ഷണത്തിന് ഈ നിയമം പ്രധാനമാണ്. മത്സ്യ വിളവെടുപ്പ് കൈകാര്യം ചെയ്യുന്നതിനുപകരം മുഴുവൻ ആവാസവ്യവസ്ഥയും കൈകാര്യം ചെയ്യുന്നതിനായി ദേശീയ മത്സ്യബന്ധന നിയമം മാറ്റണമെന്ന് അവർ ഇക്കോയുടെ സ്ഥാനത്ത് നിന്ന് വാദിച്ചു. ന്യൂസിലാന്റിലെ ഫിഷറി ക്വാട്ട മാനേജ്മെന്റ് സിസ്റ്റത്തിന്റെ ഫലങ്ങളെക്കുറിച്ച് വാലസ് ഗവേഷണം നടത്തി. 1996 ലെ ന്യൂസിലാന്റ് ഫിഷറീസ് ആക്ട് പ്രകാരം പാരിസ്ഥിതിക ഉത്തരവാദിത്തങ്ങൾ ലംഘിക്കുന്നത് തടയാൻ ഫിഷറീസ് മന്ത്രാലയത്തെ സമ്മർദ്ദത്തിലാക്കി. ന്യൂസിലാന്റിലുടനീളം ശക്തമായ പ്രാദേശിക പാരിസ്ഥിതിക നയങ്ങൾ നടപ്പാക്കണമെന്ന് വാലസ് വാദിക്കുന്നു. കാത് വാല്ലേസ് അന്റാർട്ടിക്കയുടെ സമഗ്ര സംരക്ഷണത്തിനും അന്റാർട്ടിക്ക് മിനറൽസ് കൺവെൻഷന്റെ നിരാകരണത്തിനുമായി പ്രവർത്തിക്കുന്ന അന്താരാഷ്ട്ര സഖ്യത്തിന്റെ ന്യൂസിലാന്റ് വിഭാഗമായ അന്റാർട്ടിക്ക ആന്റ് സതേൺ ഓഷ്യൻ കോളിഷന്റെ (ASOC) സഹസ്ഥാപകയും ആയിരുന്നു. അന്റാർട്ടിക്കയിലെ ഖനനം നിരോധിക്കുന്നതിനെ കുറിച്ച് എ.എസ്.ഒ.സിയുമായി സഹകരിച്ച് അവർ അന്താരാഷ്ട്ര തലത്തിൽ വാദിച്ചു. അന്റാർട്ടിക്ക് പരിസ്ഥിതി സംരക്ഷണത്തിലെ ഒരു പ്രധാന ഘട്ടം അന്റാർട്ടിക്ക് പരിസ്ഥിതി പ്രോട്ടോക്കോൾ ഉപയോഗിച്ചാണ്. പ്രോട്ടോക്കോൾ അന്റാർട്ടിക്കയെ "സമാധാനത്തിനും ശാസ്ത്രത്തിനും വേണ്ടി നീക്കിവച്ചിരിക്കുന്ന പ്രകൃതി സംരക്ഷണ കേന്ദ്രമായി" കണക്കാക്കുന്നു. മാഡ്രിഡ് പ്രോട്ടോക്കോൾ എന്നും ഇത് അറിയപ്പെടുന്നു, ഇത് പരിസ്ഥിതി സംരക്ഷണത്തിനായി നിയമങ്ങൾ സ്ഥാപിക്കുകയും ഖനനം നിരോധിക്കുകയും ചെയ്തു.
അവലംബം
വർഗ്ഗം:1952-ൽ ജനിച്ചവർ വർഗ്ഗം:ന്യൂസിലാന്റ് പരിസ്ഥിതി പ്രവർത്തകർ വർഗ്ഗം:ഗോൾഡ്മാൻ എൻവിയോൺമെന്റൽ പ്രൈസ് ജേതാക്കൾ
തെക്കൻ പന്നിവാലൻ കുരങ്ങ്
ഇടത്തരം വലിപ്പമുള്ള ഒരു കുരങ്ങാണ് തെക്കൻ പന്നിവാലൻ കുരങ്ങ്. Macaca nemestrina എന്ന ശാസ്ത്രനാമത്തിൽ അറിയപ്പെടുന്ന ഇവ തായ്‌ലാന്റ്,മലേഷ്യ,ഇന്തോനേഷ്യ എന്നീ രാജ്യങ്ങളിൽ കാണപ്പെടുന്നു.
രണ്ടായിരം മീറ്റർ വരെ ഉയരത്തിൽ ഉള്ള മഴക്കാടുകളിൽ ആണ് ഇവയെ കണ്ടുവരുന്നത്. ആൺ കുരങ്ങുകൾക്ക് 52.6 സെന്റി മീറ്ററും പെൺ കുരങ്ങുകൾക്ക് 45.3 സെന്റി മീറ്ററും ഉയരമുണ്ട്. ഇവയുടെ എണ്ണത്തെ പറ്റി കൂടുതൽ വിവരങ്ങൾ അറിവായിട്ടില്ല.
ഓയോ റൂംസ്
ഹോട്ടലുകൾ അടക്കമുള്ള താമസസൗകര്യങ്ങൾ കൈകാര്യം ചെയ്യുന്നതിനായി സ്ഥാപിക്കപ്പെട്ട ഇന്ത്യയിലെ ഒരു കമ്പനിയാണ് ഒറാവെൽ സ്റ്റേയ്സ് പ്രൈവറ്റ് ലിമിറ്റഡ് അഥവാ ഓയോ - Oravel Stays Private Limited, trading as OYO. ഇന്ത്യയിലെ ഏറ്റവും വലിയ ഹോസ്പിറ്റാലിറ്റി കമ്പനിയാണ് ഓയോ. 2013 ൽ റിതേഷ് അഗർവാൾ സ്ഥാപിച്ച ഈ കമ്പനി ഇന്ത്യ, ചൈന, മലേഷ്യ, നേപ്പാൾ, യു.കെ., യുണൈറ്റഡ് അറബ് എമിറേറ്റ്സ്, സൗദി അറേബ്യ, ഫിലിപ്പീൻസ്, ഇന്തോനേഷ്യ, ജപ്പാൻ എന്നിവിടങ്ങളിലെ അഞ്ഞൂറിലധികം നഗരങ്ങളിലായി ആഗോളതലത്തിൽ 4,50,000 മുറികൾ കൈകാര്യം ചെയ്യുന്നു.
2012 ൽ ഒഡീഷയിലെ റയഗഡ ജില്ലാ സ്വദേശിയായ റിതേഷ് അഗർവാൾ ഒറാവെൽ സ്റ്റേസ് എന്ന വെബ്‌സൈറ്റ് തന്റെ 18-ആം വയസ്സിൽ ആരംഭിച്ചു. നൂറിലധികം ബെഡ്, ബ്രേക്ക്ഫാസ്റ്റ് ഹോമുകൾ, ഗസ്റ്റ് ഹൗസുകൾ, ചെറിയ ഹോട്ടലുകൾ എന്നിവയിൽ താമസിച്ച് മൂന്നു മാസത്തെ പഠനശേഷം അദ്ദേഹം 2013 ൽ ഒറാവെലിനെ OYO എന്ന പേരിലേക്ക് മാറ്റി സ്ഥാപിച്ചു. 2013-ൽ ഏറ്റവും മികച്ച ബിസിനസ് ആശയത്തിനുള്ള ആഗോള പുരസ്കാരമായ തീൽ ഫെലോഷിപ്പ് നേടുന്ന ആദ്യത്തെ ഏഷ്യക്കാരനുമാണ് റിതേഷ്. നഗരങ്ങളിലെ മിക്ക ഹോട്ടലുകളും ഓയോ സംരംഭത്തിൽ പങ്കാളികളായി മാറി.
അവലംബം
വർഗ്ഗം:ഇന്ത്യയിലെ വ്യവസായസ്ഥാപനങ്ങൾ
കാൽസിടോണിൻ
തൈറോയ്ഡ് ഗ്രന്ഥിയിലെ പാരാഫോളിക്കുലാർ കോശങ്ങളിൽ (C - cells) ഉൽപാദിപ്പിക്കപ്പെടുന്ന ഒരു ഹോർമോൺ (32-amino acid linear polypeptide hormone) ആണ് കാൽസിടോണിൻ. രക്തത്തിലെ കാൽസ്യം അയോണുകളുടെ ((Ca2+)) അളവ് കുറച്ച് ആന്തരസമസ്ഥിതി പാലിക്കാൻ ഇത് സഹായിക്കുന്നു. പാരാതെർമോൺ പ്രവർത്തനത്തിന് നേർ വിപരീതമാണ് കാൽസിടോണിന്റെ പ്രവർത്തനം. സസ്തനികൾക്ക് പുറമേ മൽസ്യം, ഉരഗം, പക്ഷി എന്നിവയിലും കാൽസിടോണിൻ കാണപ്പെടുന്നു.
പ്രവർത്തനം
കാൽസിടോണിൻ ജീവകം ഡിയുടേയും പാരാതൈറോയ്ഡ് ഹോർമോണിന്റേയും പ്രവർത്തനങ്ങൾക്ക് നേർ വിപരീതമായി പ്രവർത്തിക്കുകയും രക്തത്തിലെ കാൽസ്യം അയോണിന്റെ സാന്ദ്രത കുറയ്ക്കുകയും ചെയ്യുന്നു. കാൽസിടോണിന്റെ അളവ് വർദ്ധനവ് മൂലം മൂത്രത്തിലൂടെ അമിതമായി കാൽസ്യം, ഫോസ്ഫേറ്റ് എന്നിവ നഷ്ടപ്പെടുകയും വൃക്കാ നളികകളിൽ ഹൈപ്പോ കാൽസിമിയ എന്ന അവസ്ഥയുണ്ടാവുകയും ചെയ്യുന്നു. ഇത് കാര്യമായ രോഗാവസ്ഥയ്ക്ക് കാരണമല്ല.
എലീനോർ എച്ച്. പോർട്ടർ
'''എലീനോർ എച്ച്. പോർട്ടർ''' Eleanor Emily Hodgman Porter (ഡിസംബർ 19, 1868 – മെയ് 21, 1920) അമേരിക്കൻ നോവലിസ്റ്റ് ആയിരുന്നു.
ജീവിതചിത്രം
ന്യൂ ഹാംപ്ഷയറിലെ ലിട്ടിൽട്ടണിൽ December 19, 1868നു ജനിച്ച എലീനോർ എച്ച്. പോർട്ടർ, എലീനോർ എമിലി ഹോഡ്ജ്മാൻ എന്നപേരാണ് ജനിച്ചസമയത്ത് ഇട്ടത്. ലെവെല്ലെ ഫ്രെഞ്ചിന്റെയും ഫ്രാൻസിസ് ഫ്ലെറ്റ്ചെർ ഹോഡ്ജ്മാൻ എന്നിവരുടെ മകളായിരുന്നു. ഒരു ഗായികയായി ആണ് പരിശീലനം നേടിയത്. 1892ൽ ജോൺ ലേയ്മാൻ പോർട്ടറെ വിവാഹം ചെയ്തു. അതോടെ മസാച്ച്യുസെറ്റ്സിലേയ്ക്കു താമസം മാറി. അതിനുശേഷം അവർ അവരുടെ ചെറുകഥകളും പിന്നീട് നോവലുകളും എഴുതുവാൻ തുടങ്ങി. 1920 മേയ് 21നു മസാച്യുസെറ്റ്സിൽ ആണു മരിച്ചത്. മൗണ്ട് ഓബേൺ സെമെട്ടെറിയിൽ അടക്കി.
കൃതികൾ
പോർട്ടർ പ്രധാനമായും ബാലസാഹിത്യരചനകളും സാഹസികകഥകളും റൊമാൻസ് സാങ്ക്ൽപ്പികകഥകളും എഴുതി. അവരുടെ ഏറ്റവും അറിയപ്പെടുന്ന നോവൽ, പോളിയന്ന (Pollyanna (1913) ആയിരുന്നു. അതിനെത്തുടർന്ന് നോവലിന്റെ തുടർഭാഗമായ പോളിയന്ന ഗ്രോസ് അപ് (1915) പ്രസിദ്ധീകരിച്ചു. അവരുടെ മുതിർന്നവർക്കുള്ള നോവലുകളിൽ ദ ടേൺ ഓഫ് ദ ടൈഡ് (1908), ദ റോഡ് ടു അണ്ടർസ്റ്റാൻഡിംഗ് (1917), ഓഹ് മണി! മണി! (1918), ഡോൺ (1919), കെയ്ത്സ് ഡാർക് ടവർ (1919), മേരി മാരീ (1920), സിസ്റ്റർ സൂയെ (1921) എന്നിവയും ചെറുകഥാ സമാഹാരങ്ങളിൽ എക്രോസ് ദ യേർസ് (c. 1923), മണി, ലവ് ആന്റ് കെയ്റ്റ് (1923), ലിറ്റിൽ പാർഡ്ണർ (1926) എന്നിവയും ഉൾപ്പെടുന്നു.
അവലംബം
വർഗ്ഗം:1920-ൽ മരിച്ചവർ വർഗ്ഗം:1868-ൽ ജനിച്ചവർ
കെ. പുരുഷോത്തമൻ പിള്ള
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു കടയണിക്കാട് പുരുഷോത്തമൻ പിള്ള എന്ന '''കെ. പുരുഷോത്തമൻ പിള്ള'''. വാഴൂർ നിയമസഭാമണ്ഡലത്തിൽ നിന്നും സി.പി.ഐ. സ്ഥാനാർഥിയായി വിജയിച്ച് മൂന്നാം കേരളനിയമസഭയിൽ അംഗമായി. 1930 ഒക്ടോബറിൽ കൃഷ്ണപിള്ളയുടെയും ലക്ഷ്മിക്കുട്ടിയമ്മയുടേയും മകനായി ജനിച്ചു, എം.കെ. സുഭദ്രാമ്മയയിരുന്നു ഭാര്യ, ഇദ്ദേഹത്തിന് രണ്ട് മകനും ഒരു മകളുമാണുണ്ടായിരുന്നത്. പതിനെട്ടാം വയസ്സിൽ പഠനകാലത്താണ് അദ്ദേഹം കമ്മ്യൂണിസ്റ്റ് പാർട്ടിയിൽ അംഗമാകുന്നത്, ഒരു അഭിഭാഷകനായ ഇദ്ദേഹം 1967-ൽ മൂന്നാം കേരള നിയമസഭയിലെ ഏറ്റവും പ്രായം കുറഞ്ഞ നിയമസഭാംഗമായിരുന്നു.സി.പി.ഐ.യുടെ കോട്ടയം ജില്ലാക്കമിറ്റിയംഗം, കോട്ടയം ജില്ലാ ഡെവലപ്മെന്റ് കൗൺസിൽ അംഗം, കോട്ടയം റബ്ബർ പ്ലാന്റേഷൻ കമ്മിറ്റി അംഗം, കോട്ടയം ജില്ലാകർഷക സംഘം പ്രസിഡന്റ് എന്നീ നിലകളിൽ ഇദ്ദേഹം പ്രവർത്തിച്ചിരുന്നു. നിലവിൽ പത്തനാപുരം ഗാന്ധിഭവനിൽ അന്തേവസിയായി താമസിക്കുന്നു.
സഖാറാം അർജുൻ
ലഘുചിത്രം| സഖാറാം അർജുൻ- ഒരു ഛായാചിത്രം മുംബൈയിലെ പ്രമുഖനായ ഭിഷഗ്വരനും സാമൂഹ്യപ്രവർത്തകനുമായിരുന്നു സഖാറാം അർജുൻ എന്നറിയപ്പെട്ട സഖാറാം അർജുൻ റാവത്ത് (1839-16 ഏപ്രിൽ 1885). അദ്ദേഹത്തിന്റെ റാവത്ത് എന്ന ജാതിപ്പേര് പക്ഷെ ഔദ്യോഗികരേഖകളിൽ മാത്രമേ കാണപ്പെടുന്നുള്ളൂ. ഇന്ത്യൻ ഔഷധ സസ്യങ്ങളെക്കുറിച്ച് അഗാധപാണ്ഡിത്യമുണ്ടായിരുന്ന സഖാറാം, ബോംബെ നാച്ചുറൽ ഹിസ്റ്ററി സൊസൈറ്റിയുടെ രൂപീകരണത്തിൽ പങ്കുവഹിച്ചു. വിധവയായിരുന്ന ജയന്തിഭായിയെ വിവാഹം കഴിച്ച അദ്ദേഹം പ്രമുഖ ഭിഷഗ്വരയും സാമൂഹികപ്രവർത്തകയുമായിരുന്ന രുഖ്മഭായിയുടെ രണ്ടാനച്ഛനായിരുന്നു. രുഖ്മഭായി കേസിൽ ഇടപെട്ടതിലൂടെ പിന്നീടുണ്ടായ നിയമനിർമ്മാണത്തിന് കളമൊരുങ്ങുകയായിരുന്നു.
കെ. പുരുഷോത്തമൻ പിള്ള
അവലംബം
വർഗ്ഗം:1930-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:മൂന്നാം കേരള നിയമസഭാംഗങ്ങൾ
സഖാറാം അർജുൻ
ജീവിതരേഖ
ഇടത്ത്‌|ലഘുചിത്രം| സഖാറാം അർജുൻ തയ്യാറാക്കിയ കാറ്റലോഗ് ഓഫ് ദ ബോംബെ ഡ്രഗ്സ്|201x201ബിന്ദു 1839-ൽ മുംബൈയിൽ ജനിച്ച സഖാറാം അർജുൻ പതിനൊന്നാം വയസ്സിൽ അനാഥനായിത്തീർന്നു.
എൽഫിൻസ്റ്റൺ ഇൻസ്റ്റിറ്റ്യൂട്ടിലെ വിദ്യാഭ്യാസശേഷം 1858-ൽ ഗ്രാന്റ് മെഡിക്കൽ കോളേജിൽ ചേർന്ന അദ്ദേഹത്തിന് സർക്കാറിൽ നിന്ന് വിദ്യാഭ്യാസസഹായം ലഭിച്ചുവന്നു. 1863-ൽ ലൈസൻഷ്യേറ്റ് ഓഫ് മെഡിസിൻ നേടിയ സഖാറാം അർജുൻ ഔഷധ സസ്യശാസ്ത്രത്തിലെ അധ്യാപകനായി ജോലി തുടങ്ങി. ജംഷഡ്ജി ജീജീബോയ് ആശുപത്രിയിലെ ഉദ്യോഗത്തിലായിരുന്ന അദ്ദേഹത്തിന് കിടപ്പിലായവരുടെ വാർഡിന്റെ ചുമതല കൂടി പലപ്പോഴും വഹിക്കേണ്ടി വന്നിരുന്നു.
പിന്നീട് അസിസ്റ്റന്റ് സർജൻ ആയി ജോലിക്കയറ്റം കിട്ടിയ അദ്ദേഹം ആരോഗ്യബോധവത്കരണത്തിൽ അതീവ ശ്രദ്ധാലുവായിരുന്നു. അതിനായി വൈദ്യതത്വ, ഗർഭവിദ്യ വ പ്രസൂതികരൺ, വിവാഹവിദ്ന്യാൻ എന്നീ കൃതികൾ എഴുതുന്നതിൽ പങ്കാളിത്തം വഹിച്ചു. ദ തിയോസോഫിസ്റ്റ് എന്ന പ്രസിദ്ധീകരണത്തിൽ വിവാഹത്തിന്റെ ശരീരശാസ്ത്രത്തെക്കുറിച്ച് കുറിപ്പുകൾ എഴുതിവന്നു.
രുഖ്മാഭായി കേസ്
ജനാർദ്ദനൻ പാണ്ഡുരംഗയുടെ വിധവയായിരുന്ന ജയന്തിഭായിയെ പുനർവിവാഹം ചെയ്തപ്പോൾ ജയന്തിഭായിയുടെ മകളായിരുന്നു രുഖ്മാഭായ്. ശൈശവത്തിൽ വിവാഹം ചെയ്യപ്പെട്ട രുഖ്മാഭായ് പക്ഷെ ഭർത്താവിന്റെ കൂടെ പോകാൻ വിസമ്മതിച്ചു. രണ്ടാനച്ഛനായ സഖാറാമിന്റെ പിന്തുണ കിട്ടിയതോടെ കേസ് അദ്ദേഹത്തിനെതിരെ നീങ്ങുകയും നീണ്ട നിയമനടപടികൾക്കൊടുവിൽ വിധി ഭർത്താവിനനുകൂലമായി വരികയും ചെയ്തു. അപ്പീലുമായി രാജ്ഞിയുടെ അടുത്തുവരെ പോയെങ്കിലും അവസാനം അനുരഞ്ജനത്തിലെത്തുകയായിരുന്നു. ഈ സംഭവം 1891-ലെ നിയമനിർമ്മാണത്തിലേക്ക് നയിച്ച ഒന്നായി കണക്കാക്കപ്പെടുന്നു.
അംഗീകാരങ്ങൾ
1883-ൽ സ്ഥാപിതമായ ബോംബെ നാച്ചുറൽ ഹിസ്റ്ററി സൊസൈറ്റിയുടെ സ്ഥാപക അംഗങ്ങളിലൊരാളാണ് സഖാറാം അർജുൻ. സഖാറാമിനെ കൂടാതെ ആത്മാറാം പാണ്ഡുരംഗ് എന്ന അംഗം കൂടിയാണ് അംഗങ്ങളിൽ ഇന്ത്യക്കാരായി ഉണ്ടായിരുന്നത്.
ബോംബെ മെഡിക്കൽ യൂണിയന്റെ പ്രസിഡന്റുമാരിൽ ഒരാളായിരുന്നു സഖാറാം അർജുൻ.
മരണം
1885 ഏപ്രിൽ 16-ന് സഖാറാം അർജുൻ അന്തരിച്ചു.
അധികവായനക്ക്
വർഗ്ഗം:1885-ൽ മരിച്ചവർ വർഗ്ഗം:1839-ൽ ജനിച്ചവർ
കെ.വി. രമേശ്
ജീവിതരേഖ
പുലിക്കുന്ന് ഭഗവതി ക്ഷേത്രത്തിനു സമീപം പരേതനായ ഡി.കെ. വെങ്കിട കൃഷ്ണയുടെയും കെ വി ഗിരിജയുടെയും മകനായ ദിനേശ് 30 വർഷത്തോളമായി പാവക്കളി രംഗത്ത് സജീവമാണ്. ലാഹോർ, ദുബൈ, പാരീസ്, ചെക്കോസ്ലേവാക്യ എന്നിവിടങ്ങളിൽ യക്ഷഗാന പാവക്കളി അവതരിപ്പിച്ചിട്ടുണ്ട്.
കൃതികൾ
തുളുനാടൻ പാട്ട്, ഭൂതാരാധന മുതലായ വിഷയങ്ങളെപ്പറ്റി ഗവേഷണ പ്രബന്ധങ്ങൾ പ്രസിദ്ധീകരിച്ചിട്ടുണ്ട്.
ദാരുമ പാവകൾ
ജപ്പാൻകാർ ഭാഗ്യചിഹ്നമായി കാണുന്ന പ്രത്യേക തരം പാവകളാണ് ദാരുമ പാവകൾ.
ചരിത്രം
ഈ പാവകൾ സെൻ ബുദ്ധമതത്തിന്റെ പ്രതീകമായി കരുതപ്പെടുന്നു. കൂടാതെ ഇത്തരം പാവകൾ ജപ്പാനിൽ വ്യാപകമായത് എ .ഡി അഞ്ചാം നൂറ്റാണ്ടിലോ/ആറാം നൂറ്റാണ്ടിലോ ജീവിച്ചിരുന്നു എന്നു കരുതപ്പെടുന്ന സെൻ ബുദ്ധ സന്യാസിയായ ബോധിധർമ്മന്റെ കാലശേഷം ആണെന്ന് കരുതപ്പെടുന്നു.
അവലംബം
വർഗ്ഗം:കളിപ്പാട്ടങ്ങൾ വർഗ്ഗം:പാവകൾ
മികുമി ദേശീയോദ്യാനം
മികുമി ദേശീയോദ്യാനം ടാൻസാനിയയിലെ മോറോഗോറോയ്ക്കു സമീപമുള്ള 1964 ൽ സ്ഥാപിതമായ ഒരു ദേശീയോദ്യാനമാണ്. 3,230 ചതുരശ്ര കിലോമീറ്റർ വിസ്തൃതിയുള്ള ഈ ദേശീയോദ്യാനം രാജ്യത്തെ നാലാമത്തെ വലിയ ഉദ്യാനമാണ്. ഈ ദേശീയോദ്യാനത്തെ ഖണ്ഡിച്ച് ടാൻസാനിയയുടെ എ -7 ഹൈവേ കടന്നുപോകുന്നു. മികുമി തെക്കൻ പ്രദേശത്ത് സല്യൂസ് ഗെയിം റിസേർവുമായി   അതിർത്തി പങ്കിടുന്നു. ഈ രണ്ട് ദേശീയോദ്യനങ്ങളും ചേർന്ന് അത്യപൂർവ്വമായ ആവാസവ്യവസ്ഥ കാഴ്ചവയ്ക്കുന്നു. ഈ ദേശീയോദ്യാനത്തിൻറെ പ്രകൃതിദത്തമായ രണ്ട് അതിരുകൾ ഉഡ്‍സുൻഗ്വ പർവ്വതനിരകളും ഉലുഗുരു പർവതനിരകളുമാണ്.
അവലംബം
വർഗ്ഗം:ടാൻസാനിയയിലെ ദേശീയോദ്യാനങ്ങൾ
ഗ്രൈസ് വാലി
ഗ്രൈസ് വാലി ഇൻസ്റ്റിറ്റ്യൂഷൻസ് എന്നത് മലപ്പുറം ജില്ലയിലെ കാടാമ്പുഴക്കടുത്ത മരവട്ടം എന്ന സ്ഥലത്ത് പ്രവർത്തിക്കുന്ന ഒരു വിദ്യഭ്യാസ സമുച്ചയമാണ്. ആർട്സ് ആൻറ് സയൻസ് കോളേജ്, ഹൈസ്കൂൾ , ഇസ്ലാമിക് & ആട്സ് കോളേജ് ഫോർ ബോയ്സ്, ഇസ്ലാമിക് & ആർട്സ് കോളേജ് ഫോർ ഗേൾസ് തുടങ്ങി നിരവധി വിദ്യഭ്യാസ സംരംഭങ്ങൾ ഉൾകൊള്ളുന്നതാണ് ഗ്രൈസ് വാലി. അത്തിപ്പറ്റ ഉസ്താദ് നേതൃത്യത്തിലുള്ള ട്രെസ്റ്റാണ് ഇതിന്റെ മാനേജ്മെന്റ്.
ബദൽചികിത്സ
ശാസ്ത്രീയരീതിയിലെ തെളിവുകളുടെ അടിസ്ഥാനത്തിലല്ലാതെയുള്ള രോഗചികിത്സാരീതികളെ ബദൽചികിത്സ (Alternative medicine) എന്നു പറയപ്പെടുന്നു. ഇന്നു നിലനിൽക്കുന്ന ശാസ്ത്രത്തിനു നിരക്കുന്നവയല്ല ഈ ചികിത്സാരിതികൾ. യു. എസ് ഗവണ്മെന്റ് 2.5 ബില്ല്യൻ ഡോളർ ചെലവുചെയ്ത് നടത്തിയ ഗവേഷണ പഠനങ്ങൾ നടത്തി കണ്ടെത്തിയത് ബദൽചികിത്സ കൊണ്ട് നേട്ടമില്ല എന്നാണ്. എന്നാൽ ബദൽചികിത്സകർ ഇത് അംഗീകരിക്കുന്നില്ല.
ബദൽചികിത്സയിലെ വൈവിധ്യം
വിവിധ രാജ്യങ്ങളിലായി അക്യുപങ്ചർ തൊട്ട് റെയ്ക്കി വരെ അനേകം തരം ബദൽ ചികിത്സകൾ പ്രാബല്യത്തിലുണ്ട്. ഹോമിയോപ്പതി, ആയുർവ്വേദം എന്നിവയും ഉദാഹരണങ്ങളാണ്.
പുറം കണ്ണികൾ
വർഗ്ഗം:ബദൽചികിത്സ
വിമൻ ഓൺ വെബ്
കാനഡയിലെ ലാഭേച്ഛയില്ലാതെ പ്രവർത്തിക്കുന്ന ഒരു സ്ഥാപനമാണ് വിമൻ ഓൺ വെബ് (WoW) അത് സുരക്ഷിതമായ ഗർഭഛിദ്രത്തിലേക്കുള്ള പ്രവേശനം വർദ്ധിപ്പിക്കാൻ ലക്ഷ്യമിടുന്നു. ഒന്നിലധികം രാജ്യങ്ങളിൽ ആക്സസ് ചെയ്യാവുന്ന ഓൺലൈൻ അബോർഷൻ സേവനത്തിന് ഈ സ്ഥാപനം പേരുകേട്ടതാണ്. 2005-ൽ ഡച്ച് ഫിസിഷ്യൻ ഡോ. റെബേക്ക ഗോംപെർട്സ് ആണ് ഈ സംഘടന സ്ഥാപിച്ചത്.
അറബിക്, ഇംഗ്ലീഷ്, ഫ്രഞ്ച്, ജർമ്മൻ, ജാപ്പനീസ്, കൊറിയൻ, ഹംഗേറിയൻ, ഇന്തോനേഷ്യൻ, ഇറ്റാലിയൻ, പേർഷ്യൻ, പോളിഷ്, പോർച്ചുഗീസ്, റഷ്യൻ, സ്പാനിഷ്, തായ്, ടർക്കിഷ് എന്നിവയുൾപ്പെടെ 16 ഭാഷകളിൽ വിമൻ ഓൺ വെബ് ഹെൽപ്പ്ഡെസ്ക് വിവരങ്ങളും പിന്തുണയും വാഗ്ദാനം ചെയ്യുന്നു. അവരുടെ മെഡിക്കൽ ടീം ഓൺലൈൻ മെഡിക്കൽ കൺസൾട്ടേഷനുകളും ഗർഭഛിദ്രത്തിന് ഗുളികകൾ എത്തിക്കുകയും ചെയ്യുന്നു.
ബ്യൂമോണ്ട്, ആൽബെർട്ട
ബ്യൂമോണ്ട് കാനഡയിലെ ആൽബെർട്ടയിലെ എഡ്മൻറൺ മെട്രോപൊളിറ്റൻ  മേഖലയിലെ ലെഡക് കൗണ്ടിയിലെ ഒരു നഗരമാണ്. എഡ്മന്റൺ നഗരത്തോട് ചേർന്നുള്ള ഹൈവേ 625, ഹൈവേ 814 എന്നിവയുടെ കവലയിലാണ് സ്ഥിതിചെയ്യുന്ന ഇത്, ലെഡക്ക് നഗരത്തിന് 6.0 കിലോമീറ്റർ (3.7 മൈൽ) വടക്കുകിഴക്കായി സ്ഥിതിചെയ്യുന്നു. നിസ്കു ഇൻഡസ്ട്രിയൽ പാർക്കും എഡ്മന്റൺ അന്താരാഷ്ട്ര വിമാനത്താവളവും യഥാക്രമം 4.0 കിലോമീറ്ററും (2.5 മൈൽ) പടിഞ്ഞാറായും 8.0 കിലോമീറ്ററും (5.0 മൈൽ) തെക്കുപടിഞ്ഞാറായും സ്ഥിതി ചെയ്യുന്നു.
യഥാർത്ഥത്തിൽ ഒരു ഫ്രഞ്ച് കർഷക സമൂഹമായിരുന്ന ബ്യൂമോണ്ട് ഇപ്പോൾ 19,236 ജനങ്ങളുള്ള ഒരു നഗരമാണ്. അതിന്റെ നഗരകേന്ദ്രം അതുല്യമായ വാസ്തുവിദ്യയും ചുവന്ന ഇഷ്ടിക നടപ്പാതകളും ഉള്ള ഒരു ഫ്രഞ്ച് ഗ്രാമത്തോട് സാമ്യമുള്ളതാണ്.
പ്രധാനമന്ത്രി ഉജ്ജ്വല യോജന
ദാരിദ്ര്യരേഖയ്ക്ക് താഴെയുള്ള (ബിപിഎൽ) കുടുംബങ്ങളിലെ സ്ത്രീകൾക്ക് 50 ദശലക്ഷം പാചക വാതക (LPG) കണക്ഷനുകൾ വിതരണം ചെയ്യുന്നതിനായി പ്രധാനമന്ത്രി നരേന്ദ്ര മോദി 2016 മെയ് 1 ന് ആരംഭിച്ച പദ്ധതിയാണ് പ്രധാൻ മന്ത്രി ഉജ്വാല യോജന ( പിഎംയുവൈ ). 800 കോടി രൂപയാണ് പദ്ധതിയുടെ ബജറ്റ് വിഹിതം. 15 ദശലക്ഷം എന്ന ലക്ഷ്യത്തെ മറികടന്ന് 22 ദശലക്ഷമായിരുന്നു ആരംഭിച്ച വർഷത്തിൽ, വിതരണം ചെയ്ത കണക്ഷനുകൾ. 2017 ഒക്ടോബർ 23 ലെ കണക്കനുസരിച്ച് 30 ദശലക്ഷം കണക്ഷനുകൾ വിതരണം ചെയ്തു. അതിൽ 44% കണക്ഷനുകൾ പട്ടികജാതി, പട്ടികവർഗ്ഗത്തിൽപ്പെട്ട കുടുംബങ്ങൾക്കാണ് നൽകിയത്. 2018 ഡിസംബറോടെ ഈ സംഖ്യ 58 ദശലക്ഷം കവിഞ്ഞു. 2018 ലെ കേന്ദ്ര ബജറ്റിൽ 80 ദശലക്ഷം പാവപ്പെട്ട കുടുംബങ്ങളെ ഉൾപ്പെടുത്തുന്നതിനായി അതിന്റെ വ്യാപ്തി വർദ്ധിപ്പിച്ചു. ഓയിൽ മാർക്കറ്റിംഗ് കമ്പനികൾ (ഒഎംസി) 21,000 ബോധവൽക്കരണ ക്യാമ്പുകൾ നടത്തി. 2014 നെ അപേക്ഷിച്ച് 2019 ൽ എൽപിജി ഉപഭോഗം 56% വർദ്ധിക്കാൻ ഈ പദ്ധതി കാരണമായി. ഉത്തർപ്രദേശിലെ 14.6 ദശലക്ഷവും പശ്ചിമ ബംഗാളിൽ 8.8 ദശലക്ഷവും ബീഹാറിൽ 8.5 ദശലക്ഷവും മധ്യപ്രദേശിൽ 7.1 ദശലക്ഷവും രാജസ്ഥാനിൽ 6.3 ദശലക്ഷവും ബിപിഎൽ കുടുംബങ്ങൾക്ക് പദ്ധതിയുടെ പ്രയോജനം ലഭിച്ചു. എൽപിജി വർദ്ധിച്ചിട്ടുണ്ടെങ്കിലും എൽ‌പി‌ജി സിലിണ്ടറുകളുടെ ഉപയോഗം കുറവാണ്.
2020 ജനുവരിയിൽ ബെംഗളൂരുവിൽ നടന്ന 107-ാമത് ഇന്ത്യൻ സയൻസ് കോൺഗ്രസിൽ നരേന്ദ്ര മോദി പ്രഖ്യാപിച്ചത്, “ശാസ്ത്രസാങ്കേദികവിദ്യയുടെ സഹായത്തേടെ, ഇപ്പോഴും പാചകത്തിനായി കൽക്കരിയോ മരമോ ഉപയോഗിക്കുന്ന 8 കോടി [80 ദശലക്ഷം] സ്ത്രീകളെ തിരിച്ചറിയുന്നതിനും സാങ്കേതികവിദ്യയുടെ സഹായത്തോടെ പുതിയ വിതരണ കേന്ദ്രങ്ങൾ സ്ഥാപിക്കുന്നതിനും സാധ്യമായി" എന്നാണ്.
പുറത്തേക്കുള്ള കണ്ണികൾ
വർഗ്ഗം:ഭാരതസർക്കാരിന്റെ ക്ഷേമപദ്ധതികൾ വർഗ്ഗം:നരേന്ദ്ര മോദി
ഗൂഗ്ഗൻഹൈം സംഗ്രഹാലയം
ആധുനിക- സമകാലീന കലാസൃഷ്ടികൾ പ്രദർശിപ്പിക്കുന്നതിനായ് നിർമ്മിച്ച ഒരു സംഗ്രഹാലയമാണ് ഗൂഗ്ഗൻഹൈം(സ്പാനിഷിൽ: Museo Guggenheim Bilbao). ലോകപ്രശസ്ത അമേരിക്കൻ-കനേഡിയൻ വാസ്തുശില്പിയായ ഫ്രാങ്ക് ഗെഹ്രിയാണ് ഈ സംഗ്രഹാലയ മന്ദിരം രൂപകല്പന ചെയ്തിരിക്കുന്നത്. സ്പെയിനിലെ ബിൽബാവേയിൽ നേവിയോൺ നദിക്കരയിലാണ് ഈ മന്ദിരം സ്ഥിതിചെയ്യുന്നത്. സോളമൻ ആർ. ഗൂഗ്ഗൻഹൈം എന്ന സംഘടനയുടെ അനേകം സംഗ്രഹാലയങ്ങളുൾപ്പെടുന്ന ശൃംഖലയിലെ ഒരു കണ്ണിയാണ് ബിൽബാവേയിലെ സംഗ്രഹാലയവും. സമകാലിക വാസ്തുവിദ്യയുടെ പുകൾപറ്റ ഒരു ഉദാഹരണമാണ് ഗൂഗ്ഗൻഹൈം. നിരവധി പ്രശംസകളും അതുപോലെ തന്നെ വിമർശനങ്ങളും ഈ മന്ദിരത്തിനേൽക്കേണ്ടതായ് വന്നിട്ടുണ്ട്. സ്പെയിനിലെ സ്വകാര്യ ദൃശ്യ മാധ്യമായ ആൻടിന റ്റ്രീ(Antena 3) 2007 ഡിസംബറിൽ ഈ സൃഷ്ടിയെ സ്പെയ്നിലെ 12 നിധികളിൽ ഒന്നായ് തിരഞ്ഞെടുത്തിരുന്നു.
ചരിത്രം
1991-ൽ സ്പെയ്നിലെ ബാസ്ക്യൂ ഭരണകൂടമാണ് ഈ ഒരു ആശയം മുന്നോട്ടുവെച്ചത്. അവർ സോളമൻ ആർ. ഗൂഗ്ഗൻഹൈം സംഘടനയോട് പഴയ തുറമുഖപട്ടണമായിരുന്ന ബിൽബാവോ നദീമുഖത്ത് ഒരു ഗൂഗ്ഗൻഹൈം സംഗ്രഹാലയം നിർമ്മിക്കാൻ ആവശ്യപ്പെട്ടു.
89 ദശലക്ഷം യു.എസ്. ഡോളറായിരുന്നു ഈ മന്ദിരത്തിന്റെ ആകെ നിർമ്മാണ ചിലവ്. മന്ദിരത്തിന്റെ ഉദ്ഘാടനത്തിന്റെ തലേരാത്രി നടന്ന ആഹ്ലാദാഘോഷങ്ങളിൽ ഏതാണ്ട് 5,000 ആളുകൾ പങ്കെടുത്തിരുന്നു എന്നാണ് കണക്ക്. 1997 ഒക്ടോബർ 18-ന് സ്പെയിനിലെ ജുവാൻ കാർലോസ് ഒന്നാമൻ രാജാവാണ് ഈ സംഗ്രഹാലയം ഉദ്ഘാടനം ചെയ്തത്.
സ്പെയിനിലെ ബിൽബാവോ നഗരം 1990കളിൽ തീവ്രവാദവും തൊഴിലില്ലായ്മയും താറുമാറായ പൊതുഗതാഗത സംവിധാനവും എല്ലാമായി തകർച്ചയിലേക്കു കൂപ്പുകുത്തുകയായിരുന്നപ്പോഴാണ് ലക്ഷക്കണക്കിനു ഡോളർ ചെലവിട്ട് ആധുനിക കലാമ്യൂസിയം സ്ഥാപിക്കാൻ നഗരഭരണാധികാരികൾ തീരുമാനിച്ചത്. പൊതുഖജനാവിൽ നിന്നു വൻതുക മുടക്കുന്നതിനെതിരെ ശക്തമായ വിമർശനമുയർന്നുവെങ്കിലും ഭരണാധികാരികൾ പദ്ധതിയുമായി മുന്നോട്ടുനീങ്ങി. 1997ൽ നിർമ്മാണം പൂർത്തിയാക്കി മ്യൂസിയം ജനങ്ങൾക്കായി തുറന്നു കൊടുത്തു. വെറുമൊരു സാധാരണ നഗരമായിരുന്ന ബിൽബാവോ പിന്നീട് വൻ വികസനവും പുരോഗതിയും നേടിയെടുത്തു. എട്ടുലക്ഷത്തോളം സന്ദർശകരാണു ലോകത്തിന്റെ വിവിധ ഭാഗങ്ങളിൽനിന്നു പ്രതിവർഷം ഈ മ്യൂസിയം കാണാനെത്തുന്നത്. ബിൽബാവോയിൽ സംഭവിച്ച വിസ്മയം 'ബിൽബാവോ ഇഫക്ട് എന്നറിയപ്പെടുന്നു.
മന്ദിരം
സോളമൻ ആർ. ഗൂഗ്ഗൻഹൈം പുതിയ സംഗ്രഹാലയത്തിന്റെ ശില്പിയായ് ഫ്രാങ്ക് ഗെഹ്രിയെയാണ് തിരഞ്ഞെടുത്തത്. സംഘടനയുടെ നിർദ്ദേശകനായിരുന്ന തോമസ് ക്രെസ് അദ്ദേഹത്തോട് നൂതനവും സാഹസികവുമായ ഒരു മന്ദിരം രൂപകല്പനചെയ്യാനാണ് ആവശ്യപ്പെട്ടത്. സൂര്യപ്രകാശത്തെ ഉൾക്കൊള്ളാൻ മന്ദിരത്തിന്റെ വളവുകൾ ക്രമമില്ലാത്തത്ആകണം എന്നുദ്ദേശിച്ചാണ് ഗെഹ്രി ഇത് രൂപകല്പന ചെയ്തത്. മന്ദിരത്തിന്റെ മദ്ധ്യഭാഗത്തുള്ള ഒരു നടുമുറ്റമാണ് മറ്റൊരു പ്രത്യേഗത. ഒരു പുഷ്പത്തിന്റെ ആകൃതിയിലുള്ളതിനാൽ ദ് ഫ്ല്വ്ർ(The Flower) എന്നാണ് ഗെഹ്രി ഇതിനെ വിശേഷിപ്പിച്ചത്.
ഈ സംഗ്രഹാലയം ഉദ്ഘാടനം ചെയ്യപ്പെട്ട വർഷം തന്നെ ഇത് അപനിർമ്മാണ വാസ്തുവിദ്യയുടെ(deconstructivism) ശ്രദ്ധേയമായ ഉദാഹരണമായ് ഉദ്ഘോഷിക്കപ്പെട്ടു. 20ആം നൂറ്റാണ്ടിലെ അമൂല്യ കലാസൃഷ്‌ടിയായ് ഈ കെട്ടിടത്തെ അനവധി ആളുകൾ കണാക്കാക്കി. പ്രശസ്ത വാസ്തുശില്പി ഫിലിപ് ജോൺസ്ൺ ഇതിനെ ഈ കാലഘട്ടത്തിലെ ഏറ്റവും മികച്ച കെട്ടിടം എന്നാണ് വിശേഷിപ്പിച്ചത്.
ഗ്ലാസ്, സ്റ്റീൽ മുതലായ വസ്തുക്കളാണ് കെട്ടിടത്തിന്റെ പ്രധാന നിർമ്മാണ സാമഗ്രികൾ.
പുറം കണ്ണികൾ
വർഗ്ഗം:സ്പെയിനിലെ മ്യൂസിയങ്ങൾ
ഡായ് ക്വിങ്
മുൻകാലജീവിതം
ഫു നിങ് (傅 / 傅小慶) എന്നും വിളിക്കപ്പെടുന്ന ഡായ് 1941 ഓഗസ്റ്റിൽ സിചുവാനിലെ ചോങ്‌കിംഗിൽ ജനിച്ചു. ഫു ഡാക്കിംഗ് (傅大慶), 1944 ൽ ജാപ്പനീസ് സൈന്യം കൊലപ്പെടുത്തിയ ചൈനീസ് ബുദ്ധിജീവിയും കമ്മ്യൂണിസ്റ്റ് പാർട്ടി രക്തസാക്ഷിയുമായ യാങ് ജി (楊潔) എന്നിവരുടെ മകളാണ് ഡായ്. ചൈനീസ് രാഷ്ട്രീയ നേതാവും പീപ്പിൾസ് ലിബറേഷൻ ആർമിയുടെ പത്ത് മാർഷലുകളിൽ ഒരാളുമായ അവരുടെ പിതാവിന്റെ സുഹൃത്ത് യെ ജിയാനിംഗ് (葉劍英) ആണ് ഡായ് ക്വിംഗിനെ ദത്തെടുത്തത്.
പത്രപ്രവർത്തകയാകാനുള്ള കാരണങ്ങൾ
1966 ൽ ഡായ് ഒരു ചെറുകഥ എഴുതി. അത് പൊതുജനങ്ങൾക്കിടയിൽ നന്നായി അംഗീകരിക്കപ്പെട്ടു. അക്കാലത്ത് മകൾക്ക് ഏകദേശം 7 മുതൽ 8 വയസ്സ് വരെ പ്രായമുണ്ടായിരുന്നു. നിർഭാഗ്യവശാൽ അവരുടെ മകൾക്ക് വായിക്കാൻ പുസ്തകങ്ങളൊന്നുമില്ലായിരുന്നു. തുടർന്ന് രണ്ടുവർഷത്തോളം അവർ നാൻജിംഗിൽ (南京) ഇംഗ്ലീഷ് പഠിക്കാൻ ശ്രമിച്ചു. മകൾക്ക് ഇംഗ്ലീഷ് പുസ്തകങ്ങൾ ചൈനീസ് ഭാഷയിലേക്ക് വിവർത്തനം ചെയ്യാൻ ഇത് അവരെ പ്രാപ്തയാക്കി. എന്നിരുന്നാലും, അക്കാലത്ത്, ഒരു ന്യൂനപക്ഷ ചൈനക്കാർക്ക് മാത്രമേ ഇംഗ്ലീഷ് പഠിക്കാൻ കഴിയുമായിരുന്നുള്ളൂ. ഡായ്ക്ക് ഇംഗ്ലീഷ് വിദ്യാഭ്യാസം താങ്ങാൻ കഴിയാത്തതിനാൽ, ഗൈഡഡ് മിസൈൽ സംവിധാനത്തിൽ ജോലി ചെയ്ത് എഞ്ചിനീയറിംഗ് ജീവിതത്തിലേക്ക് മടങ്ങി.
അവലംബം
വർഗ്ഗം:1941-ൽ ജനിച്ചവർ വർഗ്ഗം:ചൈനീസ് പരിസ്ഥിതി പ്രവർത്തകർ വർഗ്ഗം:ഗോൾഡ്മാൻ എൻവിയോൺമെന്റൽ പ്രൈസ് ജേതാക്കൾ
അവതാർ: ദി വേ ഓഫ് വാട്ടർ
ജെയിംസ് കാമറൂൺ സംവിധാനം ചെയ്ത് 20-ത് സെഞ്ച്വറി സ്റ്റുഡിയോ നിർമ്മിച്ച ഒരു അമേരിക്കൻ ഇതിഹാസ സയൻസ് ഫിക്ഷൻ സിനിമയാണ് അവതാർ: ദി വേ ഓഫ് വാട്ടർ (അവതാർ 2 എന്നും ഇത് അറിയപ്പെടുന്നു). ജെയിംസ് കാമറൂണിന്റെ അവതാർ ഫ്രാഞ്ചൈസിയിലെ രണ്ടാമത്തെ ചിത്രമാണിത്. 2009-ൽ പുറത്തിറങ്ങിയ അവതാറിന്റെ തുടർച്ചയാണ്.
സാം വർത്തിംഗ്ടൺ, സോ സാൽഡാന, സ്റ്റീഫൻ ലാങ്, ജോയൽ ഡേവിഡ് മൂർ, CCH പൗണ്ടർ, ജിയോവന്നി റിബിസി, മാറ്റ് ജെറാൾഡ്, സിഗോർണി വീവർ, കേറ്റ് വിൻസ്‌ലെറ്റ്, ക്ലിഫ് കർട്ടിസ്, ഈഡി ഫാൽക്കോ, ജെമൈൻ ക്ലെമന്റ്, മിഷേൽ യോ, വിൻ ഡീസൽ എന്നിവരും ഇതിൽ അഭിനയിച്ചു.
കഥാസാരം
സൗരയൂഥേതര ഉപഗ്രഹമായ പണ്ടോറയിൽ രൂപംകൊണ്ട പുതിയ കുടുംബത്തോടൊപ്പമാണ് ജേക്ക് സള്ളി താമസിക്കുന്നത്. അവർ ഒരു കുടുംബം രൂപീകരിച്ച് ഒരുമിച്ച് ജീവിക്കാൻ പ്രയത്നിക്കുന്നു. എന്നിരുന്നാലും, അവർ അവരുടെ വീട് വിട്ട് പണ്ടോറയുടെ മറ്റ് പ്രദേശങ്ങൾ തേടേണ്ടിയതായി വരുന്നു. മുൻപ് ഉണ്ടായിരുന്ന ഒരു ഭീഷണി വീണ്ടും ഉയർന്നുവരുമ്പോൾ ജെയ്ക്ക് മനുഷ്യർക്കെതിരെ യുദ്ധം ചെയ്യുന്നു.
റിലീസ്
അവതാർ: ദി വേ ഓഫ് വാട്ടർ അതിന്റെ വേൾഡ് പ്രീമിയർ 2022 ഡിസംബർ 6-ന് ലണ്ടനിലെ ഒഡിയൻ ലക്‌സെ ലെസ്റ്റർ സ്‌ക്വയറിൽ നടത്തി. 20th സെഞ്ച്വറി സ്റ്റുഡിയോസ് വിതരണം ചെയ്യുന്ന 2022 ഡിസംബർ 16-ന് റിലീസ് ചെയ്യാൻ ഷെഡ്യൂൾ ചെയ്‌തിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:ജെയിംസ് കാമറൂൺ സം‌വിധാനം നിർ‌വ്വഹിച്ച ചലച്ചിത്രങ്ങൾ വർഗ്ഗം:2022-ൽ പുറത്തിറങ്ങിയ ചലച്ചിത്രങ്ങൾ
സിങ്ക് ഹൈഡ്രോക്സൈഡ്
Zn (OH)2 എന്ന രാസസൂത്രത്തോടുകൂടിയ ഒരു അജൈവ രാസ സംയുക്തമാണ് സിങ്ക് ഹൈഡ്രോക്സൈഡ്. ഇത് സ്വാഭാവികമായും 3 അപൂർവ ധാതുക്കളായും കാണപ്പെടുന്നു: വൂൾഫിംഗൈറ്റ് (ഓർത്തോർഹോംബിക്), ആഷോവറൈറ്റ്, സ്വീറ്റൈറ്റ് (രണ്ടും ടെട്രാഗണൽ).
ലെഡ്, അലുമിനിയം, ബെറിലിയം, ടിൻ, ക്രോമിയം തുടങ്ങിയ മറ്റ് ലോഹങ്ങളുടെ ഹൈഡ്രോക്സൈഡുകൾ പോലെ, സിങ്ക് ഹൈഡ്രോക്സൈഡ് ആംഫോട്ടെറിക് ആണ്. അങ്ങനെ അത് HCl പോലുള്ള ശക്തമായ ആസിഡിന്റെ നേർപ്പിച്ച ലായനിയിലും സോഡിയം ഹൈഡ്രോക്സൈഡ് പോലെയുള്ള ആൽക്കലിയുടെ ലായനിയിലും പെട്ടെന്ന് ലയിക്കും.
തയ്യാറാക്കൽ
ഏതെങ്കിലും സിങ്ക് ലവണലായനിയിൽ സോഡിയം ഹൈഡ്രോക്സൈഡ് ലായനി ചേർത്തുകൊണ്ട് ഇത് തയ്യാറാക്കാം. ഒരു വെളുത്ത അവക്ഷിപ്തം ദൃശ്യമാകും:
Zn 2+ ഉയർന്ന ജലസാന്ദ്രതയിൽ ഹെക്സാ-അക്വാ അയോണുകളും ജലത്തിന്റെ കുറഞ്ഞ സാന്ദ്രതയിൽ ടെട്രാ-അക്വാ അയോണുകളും രൂപീകരിക്കുന്നു. അതിനാൽ, ഈ പ്രതിപ്രവർത്തനം ഹൈഡ്രോക്സൈഡുമായുള്ള അക്വേറ്റഡ് അയോണിന്റെ പ്രതികരണമായി എഴുതാം.
അധിക സോഡിയം ഹൈഡ്രോക്സൈഡ് ചേർത്താൽ, സിങ്ക് ഹൈഡ്രോക്സൈഡിന്റെ അവശിഷ്ടം അലിഞ്ഞുചേർന്ന് സിങ്കേറ്റ് അയോണിന്റെ നിറമില്ലാത്ത ലായനിയായി മാറുന്നു:
ഉപയോഗങ്ങൾ
ഒരു പ്രധാന ഉപയോഗം ശസ്ത്രക്രിയാ ഡ്രെസ്സിംഗിൽ ഒരു അബ്സോർബന്റായിട്ടാണ്.
അവലംബം
വർഗ്ഗം:സിങ്ക് സം‌യുക്തങ്ങൾ വർഗ്ഗം:ഹൈഡ്രോക്സൈഡുകൾ
എടായിക്കൽ
മലപ്പുറം ജില്ലയിലെ തൂതപ്പുഴയുടെ തീരത്തുള്ള ഒരു ഗ്രാമമാണ് എടായിക്കൽ. ആലിപ്പറമ്പ് പഞ്ചായത്തിലുൾപ്പെട്ട പ്രദേശമാണിത്. തൂത-ഒടമല്ല റോഡ് ഈ ഗ്രാമത്തെ സമീപപ്രദേശങ്ങളുമായി ബന്ധിപ്പിക്കുന്നു. പ്രവാസികളാണ് ഇവിടെ കുടുതലായുള്ളത്. എടായിക്കൽ ജുമാ മസ്‌ജിദ്‌, AMLP സ്ക്കൂൾ, MIM മദ്‌റസ എന്നിവ ഇവിടെ സ്ഥിതിചെയ്യുന്നു. ഇവിടെനിന്നും 10 കിലോമീറ്റർ സഞ്ചരിച്ചാൽ പെരിന്തൽമണ്ണയിൽ എത്താം. കൊട്ടപള്ള, കാരാട്ട്മല്ല, കൈനിപറമ്പ് എന്നീ സ്ഥലങ്ങൾ വളരെ മനോഹരമാണ്.
വർഗ്ഗം:പുതുമുഖലേഖനം വർഗ്ഗം:മലപ്പുറം ജില്ലയിലെ ഗ്രാമങ്ങൾ
പി.കെ. നാരായണപിള്ള
പ്രമുഖ മലയാള സാഹിത്യകാരനും, സംസ്കൃതപണ്ഡിതനുമായിരുന്നു '''പി.കെ. നാരായണപിള്ള''' (25 ഡിസംബർ 1910 - 20 മാർച്ച് 1990). 'കൈരളീധ്വനി' എന്ന ഗ്രന്ഥത്തിന് 1978 ലെ കേരള സാഹിത്യ അക്കാദമി പുരസ്കാരവും വിശ്വഭാനു എന്ന സംസ്കൃത മഹാകാവ്യത്തിന് 1982 ലെ കേന്ദ്രസാഹിത്യ അക്കാദമി അവാർഡും ലഭിച്ചു.
ജീവിതരേഖ
തിരുവല്ലയിൽ പാലേക്കര കൊട്ടാരത്തിൽ ഗോദവർമയുടെയും പുത്തില്ലത്ത് ലക്ഷ്മിയമ്മയുടെയും മകനായി ജനിച്ചു. 1930-ൽ ബി.എ. പാസ്സായതിനുശേഷം സംസ്കൃതത്തിലും (1935) മലയാളത്തിലും (1936) എം.എ. ബിരുദവും ബോംബെ സർവകലാശാലയിൽ നിന്ന് വൈദികസംസ്കൃതത്തിൽ പിഎച്ച്.ഡി.യും (1949) നേടി. തിരുവിതാംകൂർ സർവകലാശാലയിൽ ട്യൂട്ടർ (1936-39) ആയി സർക്കാർ സർവീസിൽ പ്രവേശിച്ചു. ബറോഡയിലും മറ്റു സ്ഥലങ്ങളിലും പോയി ശാസ്ത്രീയമായ ലൈബ്രറി പ്രവർത്തന രീതികൾ പഠിച്ചു. തുടർന്ന് മാനുസ്ക്രിപ്റ്റ് ലൈബ്രറി ക്യുറേറ്റർ (1939-40; 48-52), യൂണിവേഴ്സിറ്റി കോളജ് സംസ്കൃതം പ്രൊഫസർ (1952-59), സംസ്കൃത കോളേജ് പ്രിൻസിപ്പൽ (1957-63) എന്നീ നിലകളിൽ പ്രവർത്തിച്ചു. 1966-ൽ കേരളസർവകലാശാലയിൽ മലയാളം വകുപ്പ് ആരംഭിച്ചപ്പോൾ അതിന്റെ മേധാവിയാവുകയും വകുപ്പിൽ വിപുലമായ ഗവേഷണവിഭാഗം കെട്ടിപ്പടുക്കുകയും ചെയ്തു. 1970-ൽ തത്സ്ഥാനത്തു നിന്ന് വിരമിച്ചശേഷം 1971 മുതൽ സംസ്കൃത സർവകലാശാല ആരംഭിക്കുന്നതിനുള്ള സ്പെഷ്യൽ ഓഫീസറായി പ്രവർത്തിച്ചു. ഉള്ളൂർ സ്മാരകത്തിന്റെ സ്ഥാപകാദ്ധ്യകഷനായിരുന്നു. സംസ്കൃതത്രൈമാസികം, ഭാഷാത്രൈമാസികം, ഗ്രന്ഥാലോകം തുടങ്ങിയ മാസികകളുടെ പത്രാധിപത്യവും വഹിച്ചിട്ടുണ്ട്.
പ്രധാന സംഭാവനകൾ
കോവളത്തിനടുത്തുള്ള ഔവാടുതുറ അയ്യിപ്പിള്ള ആശാന്റെ അധികം അറിയാതിരുന്ന രാമകഥപ്പാട്ടിന്റെ കൈയെഴുത്തുപ്രതികൾ കുഴിത്തുറയിൽ നിന്നും പെരുങ്കടവിളയിൽ നിന്നും കണ്ടെടുത്ത് ഭാഷാപരിമളം എന്ന വ്യാഖ്യാനത്തോടുകൂടി പ്രസിദ്ധീകരിച്ചു. സ്വാമിവിവേകാനന്ദനെ അധികരിച്ച് സംസ്കൃതത്തിൽ പി.കെ. രചിച്ചിട്ടുള്ള സംസ്കൃത മഹാകാവ്യമാണ് വിശ്വഭാനു.
ഒട്ടേറെ ഗവേഷണ പ്രബന്ധങ്ങളുടെ കർത്താവ്, പ്രാചീന സംസ്കൃതഗ്രന്ഥങ്ങളുടെ വ്യാഖ്യാതാവ്, പ്രസാധകൻ, മലയാളഗ്രന്ഥങ്ങളുടെ വ്യാഖ്യാതാവ്, നിരൂപകൻ എന്നീ നിലകളിൽ മലയാളത്തിലെ മികച്ച പണ്ഡിതൻമാരുടെ നിരയിൽ ആണ് ഡോ. പി.കെ. യുടെ സ്ഥാനം. ഋഗ്വേദത്തിലെ ഉഷസ്സുക്തങ്ങളിലെ ഉപമകളിൽ പ്രതിഫലിക്കുന്ന സാമൂഹിക സാംസ്കാരിക വിഷയങ്ങൾ, ഋഗ്വേദപദപാഠം ഋഗ്വേദപാതിശാഖ്യം അധികരിച്ചുള്ള പഠനം, ഐതരേയ ബാഷണത്തിലെ പ്രതീകമതങ്ങൾ എന്നീ ഗവേഷണ പഠനങ്ങൾ പരക്കെ അംഗീകാരം നേടിയവ ആണ്. ചിദാത്മികാസ്തവം, ശ്രീധർമ്മശാസ്ത്യസ്തവം, ശിശോണാദീശസ്തവം, കന്യാകുമാരി ഭജേ, ശബരിഗിരീശ കീർത്തനം തുടങ്ങി ഏതാനും കൃതികൾ, മയൂരസന്ദേശത്തിന്റെ സംസ്കൃത പരിഭാഷ, വിവേകാനന്ദ സ്വാമികളേയും, രാമകൃഷ്ണ പരമഹംസരേയുംകുറിച്ച് വിഗ്രിഭാനു (ധർമ്മസാഗര നിന്ന് രണ്ടു കാവ്യങ്ങൾ - ഇവയാണ് പി. കെ. യുടെ സംസ്ക്യത ക്യതികൾ. മാനുസ്ക്രിപ്റ്റ് ലൈബ്രറി ക്യൂറേറ്റർ എന്ന നിലയിൽ നിരവധി പ്രാചീന സംസ്കൃത - മലയാള ക്യതികൾ കണ്ടെത്തി അവതരണവ്യാഖ്യാനങ്ങളോടെ അദ്ദേഹം പ്രസിദ്ധപ്പെട മദനകേതു ചരിതം, വിഷ്ണുവിലാസം, ശേഷസമുച്ചയം, ശ്രീരാമപഞ്ചശതി, നീതിതത്ത്വാവിർഭാവ തുടങ്ങി സംസ്കൃതത്തിൽ എട്ടു കൃതികൾ അദ്ദേഹം പ്രസാധനം ചെയ്തു. മലയാളത്തിൽ സംശോധിക ഗ്രന്ഥങ്ങളുടെ എണ്ണം പതിനൊന്നാണ് - ശിവാസുദേവസ്വം, പ്രാചീനഗദ്യമാത്യകകൾ, പദ്യരത്നം, ഉണ്ണിയച്ചീചരിതം, ഭാരതമാല, അധ്യാത്മരാമായണം (സംശോധനാ-മാതൃക), ഹരിനാമകീർത്തനം (സവ്യാഖ്യാനം), മയൂരസന്ദേശം (കേരളഹൃദയം - വ്യാഖ്യാനം), ചിന്താരത്നം, രാമകഥപ്പാട്ട് (ഭാഷാപരിമളം), ഭാരതം പാട്ട് (ഭാരതദീപിക). - (പാചീന മണിപ്രവാളം, സാഹിതീകടാക്ഷാ, സാഹിത്യകേളി, ആശാന്റെ ഹ്യദയം, സംസാരകൌതുകം എന്നിവയാണ് സാഹിത്യ സംബന്ധിയായി അദ്ദേഹം എഴുതിയിട്ടുള്ള ഉപന്യാസ സമാഹാരങ്ങൾ. സംസ്ക്യതത്തിലെ ധ്വനിസിദ്ധാന്തം വിശദീകരിക്കുകയും, വള്ളത്തോൾ കവിതയെ അടിസ്ഥാനമാക്കി ചർച്ച ചെയ്യുകയും ആണ് കേരളീധനി എന്ന ഗ്രന്ഥത്തിൽ, ഒട്ടേറെ കരണികകൾ അദ്ദേഹം പ്രസാധനം ചെയ്തിട്ടും ഉണ്ട്. നിരവധി പുരസ്കാരങ്ങളും ഡോ. പി, കെ,യെ തേടിയെത്തി. സംസ്ക്യത വിദ്യാഭ്യാസത്തെയും, സംസ്ക്യത സർവ്വകലാ ശാലയേയും, മലയാള പഠനത്തേയും, ഭാഷാ ഇൻസ്റ്റിറ്റ്യൂട്ടിനേയും കുറിച്ച് അദ്ദേഹം എഴുതിയി റിപ്പോർട്ടുകളും ശ്രദ്ധേയങ്ങളാണ്.
അവലംബം
വർഗ്ഗം:1910-ൽ ജനിച്ചവർ വർഗ്ഗം: 1990-ൽ മരിച്ചവർ വർഗ്ഗം:ഡിസംബർ 25-ന് ജനിച്ചവർ വർഗ്ഗം:മാർച്ച് 20-ന് മരിച്ചവർ
വർഗ്ഗം:സാഹിത്യകാരന്മാർ വർഗ്ഗം:സംസ്കൃതകവികൾ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച മലയാളികൾ വർഗ്ഗം:കേരളത്തിലെ സംസ്കൃതപണ്ഡിതർ വർഗ്ഗം:സംസ്കൃത കവികൾ
ഫത്ത്-അലി ഷാ ഖജർ
ഫത്ത്-അലി ഷാ ഖജർ (മെയ് 1769 – 24 ഒക്ടോബർ 1834) ഖ്വജർ ഇറാനിലെ രണ്ടാമത്തെ ഷാ (രാജാവ്) ആയിരുന്നു. അദ്ദേഹത്തിന്റെ ഭരണകാലം 1797 ജൂൺ 17 മുതൽ 1834 ഒക്‌ടോബർ 24-ന് അദ്ദേഹത്തന്റെ മരണംവരെയായിരുന്നു. ഇക്കാലത്തെ ജോർജിയ, ദാഗസ്‌താൻ, അസർബെയ്ജാൻ, അർമേനിയ എന്നിവ ഉൾപ്പെടുന്ന കോക്കസസിലെ ഇറാന്റെ വടക്കൻ പ്രദേശങ്ങൾ 1804-1813-ലെയും 1826-1828-ലെയും റുസ്സോ-പേർഷ്യൻ യുദ്ധങ്ങളെയും തുടർന്നുണ്ടായ ഗുലിസ്ഥാൻ, തുർക്ക്മെൻചായ് ഉടമ്പടികളെയും തുടർന്ന് റഷ്യൻ സാമ്രാജ്യത്തിലേക്ക് എന്നെന്നേയ്ക്കുമായി വിട്ടുകൊടുക്കുന്നതിന് അദ്ദേഹത്തിന്റെ ഭരണകാലം സാക്ഷിയായി. ചരിത്രകാരനായ ജോസഫ് എം. ആപ്‌ടൺ പറയുന്നതുപ്രകാരം അസാധാരണമായ നീണ്ട താടി, കടന്നലിന്റേതുപോലുള്ള അരക്കെട്ട്, സന്തതിപരമ്പര എന്നീ മൂന്ന് കാര്യങ്ങൾക്ക് ഇറാനികൾക്കിടയിൽ അദ്ദേഹം പ്രശസ്തനാണ്. അദ്ദേഹത്തിന്റെ ഭരണകാലത്തിന്റെ അവസാനത്തിൽ, ബുദ്ധിമുട്ടുള്ള സാമ്പത്തിക പ്രശ്‌നങ്ങളും സൈനിക, സാങ്കേതിക ബാധ്യതകളും ഇറാനിലെ സർക്കാരിനെ ശിഥിലീകരണത്തിന്റെ വക്കിലെത്തിക്കുകയും അദ്ദേഹത്തിന്റെ മരണശേഷം സിംഹാസനത്തിനായുള്ള പോരാട്ടം അത് ത്വരിതഗതിയിലാക്കുകയും ചെയ്തു.
എ.വി. ഗോപിനാഥ്
അവലംബം
വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
ഫത്ത്-അലി ഷാ ഖജർ
ആദ്യകാലം
1769 മെയ് മാസത്തിൽ പിതാവിന്റെ ഗവർണർ ഭരണത്തിൻ കീഴിലായിരുന്ന ദംഘാൻ നഗരത്തിലാണ് അദ്ദേഹം ജനിച്ചത്. ഒരു പ്രമുഖ വ്യക്തിയായിരുന്ന അദ്ദേഹത്തിന്റെ പ്രപിതാമഹൻ വഹിച്ചിരുന്ന ഫാത്ത്-അലി എന്ന പേരാണ് അദ്ദേഹത്തെ നൽകപ്പെട്ടത്. എന്നാൽ 1797-ലെ കിരീടധാരണം വരെ അദ്ദേഹം പ്രധാനമായും ബാബാ ഖാൻ എന്ന രണ്ടാമത്തെ പേരിലാണ് അറിയപ്പെട്ടിരുന്നത്. എന്നിരുന്നാലും, അദ്ദേഹത്തിന്റെ ഭരണം അംഗീകരിക്കാൻ വിസമ്മതിച്ച റഷ്യക്കാർ 1813 വരെ അദ്ദേഹത്തെ ബാബാ ഖാൻ എന്ന് വിളിച്ചു. ഹുസൈൻ കോലി ഖാൻ ഖജറിന്റെയും (ആഘ മുഹമ്മദ് ഖാൻ ഖജറിന്റെ സഹോദരൻ) ഖജർ ഗോത്രത്തിലെ ആശാഖ-ബാഷ് ശാഖയിലെ മുഹമ്മദ് അഗാ എസ് അൽ-ദിൻലുവിന്റെ മകളുടേയും മൂത്ത പുത്രനായിരുന്നു അദ്ദേഹം. സാൻദ് രാജവംശത്തിനെതിരെ കലാപം നടത്താൻ ഹുസൈൻ കോലി ഖാൻ ഗൂഢാലോചന നടത്തിയെന്ന സംശയത്തേത്തുടർന്ന് ബാബ ഖാനെ (അന്ന് അഞ്ച് വയസ്) ഷിറാസിലെ സാൻഡ് ഭരണാധികാരിയായ കരിം ഖാൻ സാന്ദിന്റെ (കാലം. 1751-1779) കൊട്ടാരത്തിലേയ്ക്ക് ബന്ദിയായി അയച്ചു. അവിടെ അതേ കൊട്ടാരത്തിൽത്തന്നെ ബന്ദിയായിരുന്ന അമ്മാവൻ ആഘ മുഹമ്മദ് ഖാനോടൊപ്പം ബാബാ ഖാൻ ചേർന്നു.
പിന്നീട് ദംഘാനിലേയ്ക്ക് മടങ്ങിയ ബാബാ ഖാൻ (19-ആം നൂറ്റാണ്ടിലെ ഇറാനിയൻ സാഹിത്യകാരൻ റെസാ-ക്വോലി ഖാൻ ഹെദായത്തിന്റെ അഭിപ്രായത്തിൽ, ഇത് 1775-ലാണ് നടന്നത്), അവിടെ അസ്തറാബാദിലെ ദവല്ലു ഖ്വജാർ മേധാവികൾ തമ്മിലുള്ള സംഘർഷത്തിന് സാക്ഷിയായിരുന്നു. ഇത് ആത്യന്തികമായി 1777-ൽ കുക്ലാൻ തുർക്ക്മെൻസ് അദ്ദേഹത്തിൻറെ പിതാവിനെ കൊലപ്പെടുത്തുന്നതിലേക്ക് നയിച്ചു. ബാബ ഖാൻ തന്റെ അമ്മാവനായ മൊർട്ടെസ ക്വോലി ഖാൻ ഖജറിനൊപ്പം അൻസാൻ ഗ്രാമത്തിൽ (അസ്തറാബാദിന് സമീപം) അഭയം തേടുകയും അവിടെ അദ്ദേഹം രണ്ട് വർഷക്കാലം താമസിക്കുകയും ചെയ്തു. 1779-ൽ കരീം ഖാന്റെ മരണത്തെത്തുടർന്ന് ബാർഫോറഷിലെ മൊർട്ടെസ ക്വോലിയെയും മറ്റ് രണ്ട് സഹോദരന്മാരെയും കീഴടക്കിയ ആഘ മുഹമ്മദ് ഖാനിലേക്ക് ബാബ ഖാൻ തന്റെ വിശ്വസ്തത മാറ്റി. ആഘ മുഹമ്മദ് ഖാൻ ചെറുപ്പത്തിൽത്തന്നെ ഷണ്‌ഡനാക്കപ്പെട്ടിരുന്നെങ്കിലും അദ്ദേഹം ബാബ ഖാന്റെ അമ്മയെ സാരി നഗരത്തിൽവച്ച് വിവാഹം കഴിച്ചതോടെ പ്രായോഗികമായി അദ്ദേഹത്തിന്റെ രണ്ടാനച്ഛനും രക്ഷിതാവുമായി മാറി.
1780-ൽ, ബാബ ഖാനെയും ആഘ മുഹമ്മദ് ഖാനെയും ബാഫൊറഷിൽ വെച്ച് ആഘയുടെ സഹോദരൻ റെസാക്കോലി ഖാൻ കാജർ പിടികൂടി. ബാബ ഖാന് ആഘ മുഹമ്മദ് ഖാൻ നൽകിയ സൗമനസ്യത്തിൽ അയാൾ അതൃപ്തി പ്രകടിപ്പിച്ചു. ഒടുവിൽ അവർ മോചിതരാകുകയും 1781-ൽ ബാബ ഖാൻ ഖാദർ ഖാൻ അറബ് ബെസ്താമിയിൽ നിന്ന് ദംഗാൻ പിടിച്ചെടുത്തതോടെ പിതാവിന്റെ മുൻ രാജ്യം വീണ്ടെടുക്കുകയും ചെയ്തു. ഖാദർ ഖാന്റെ മകൾ ബദർ ജഹാനെ പിടികൂടിയ ബാബാ ഖാൻ അവരെ വിവാഹം കഴിച്ചു. 1783-ൽ ബാബ ഖാൻ തന്റെ ആദ്യ ഖജർ ഭാര്യ അസിയേ ഖാനുമിനെ സാരി നഗരത്തിൽവച്ച് വിവാഹം കഴിച്ചു. അസിയേ ഖാനുമിന്റെ വംശമായ ഖ്വജാറുകളിലെ യോഖാരി-ബാഷ് ശാഖയുമായി സമാധാനം സ്ഥാപിക്കുന്നതിനായി ആഘ മുഹമ്മദ് ഖാൻ സംഘടിപ്പിച്ച ഒരു രാഷ്ട്രീയ ഐക്യമായിരുന്നു ഈ വിവാഹം. 1786 മാർച്ച് 21-ന് ടെഹ്‌റാനിലെ ആഘാ മുഹമ്മദ് ഖാന്റെ സിംഹാസനാരോഹണത്തേത്തുടർന്ന്, ബാബ ഖാൻ അദ്ദേഹത്തിന്റെ അനന്തരാവകാശിയും വൈസ് റീജന്റുമായി നിയമിക്കപ്പെട്ടു.
തെക്കൻ ഇറാനിലെ സാൻഡുകളുമായി അമ്മാവൻ നടത്തിയെ യുദ്ധത്തിൽ പങ്കെടുത്ത ബാബാ ഖാൻ അവിടെ 1787-ൽ യാസ്ദ് ഗവർണറായ മുഹമ്മദ്-താഖി ബാഫ്കിയെ പരാജയപ്പെടുത്തുന്നതിൽ കഷ്ടിച്ച് വിജയിച്ചതോടെ അദ്ദേഹം ഖജറിന്റെ ആധിപത്യം അംഗീകരിച്ചു. ബാബ ഖാൻ പിന്നീട് വിശ്വസ്തത സംശയിക്കപ്പെട്ട ഖജർ മേധാവികളിൽ നിന്ന് ഗിലാനെ സംരക്ഷിക്കാൻ അവിടേയ്ക്ക് പോയി.
ബാബ ഖാൻ ഫാർസിന്റെ ഗവർണറായിരിക്കവേ 1797-ൽ അമ്മാവൻ കൊല്ലപ്പെട്ടു. ബാബ ഖാൻ പിന്നീട് സിംഹാസനാരോഹണം നടത്തുകയുംഫത്ത് അലി ഷാ എന്ന പേര് ഉപയോഗിക്കുകയും ചെയ്തു (അദ്ദേഹത്തിന്റെ പേരിൽ "ഷാ" എന്ന വാക്ക് ചേർത്തു). തന്റെ ചാൻസലർ ഇബ്രാഹിം ഖാൻ കലന്തറിൽ സംശയം തോന്നിയതോടെ അദ്ദേഹത്തെ വധിക്കാൻ ഉത്തരവിട്ടു. ഹാജി ഇബ്രാഹിം ഖാൻ ഏകദേശം പതിനഞ്ച് വർഷത്തോളം സാൻഡ്, ഖജർ ഭരണാധികാരികളുടെ ചാൻസലറായിരുന്നു.
ശ്യാമ പ്രസാദ് മണ്ഡൽ
ഒരു ഇന്ത്യൻ ഓർത്തോപെഡിക് സർജനും ന്യൂഡൽഹിയിലെ സർ ഗംഗാ റാം ഹോസ്പിറ്റലിന്റെ കോ-ചെയർപേഴ്സനുമാണ് ശ്യാമ പ്രസാദ് മണ്ഡൽ. ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് ബിരുദവും എംഎസ് ബിരുദവും നേടിയ ശേഷം ലിവർപൂൾ സർവകലാശാലയിൽ നിന്ന് ഓർത്തോപീഡിക്സിൽ എംസിഎച്ച് ബിരുദം നേടുന്നതിനായി അദ്ദേഹം വിദ്യാഭ്യാസം തുടർന്നു. ഇന്ത്യൻ ഓർത്തോപെഡിക് അസോസിയേഷന്റെ മുൻ പ്രസിഡന്റും അതിന്റെ ബിൽഡിംഗ് കമ്മിറ്റി പ്രസിഡന്റും വിദ്യാഭ്യാസ, പുനരധിവാസ സേവനങ്ങളിൽ ഏർപ്പെട്ടിരിക്കുന്ന ലാഭേച്ഛയില്ലാതെ പ്രവർത്തിക്കുന്ന സംഘടനയായ അമർജ്യോതി ചാരിറ്റബിൾ ട്രസ്റ്റിന്റെ ബോർഡ് ഓഫ് ട്രസ്റ്റീസ് പ്രസിഡണ്ടുമാണ്. മെഡിക്കൽ കോൺഫറൻസുകളുടെ ഓർഗനൈസേഷനുമായി അദ്ദേഹം ഇടപെട്ടിട്ടുണ്ട്, 2008 ലെ മുട്ട്, ആർത്രോസ്‌കോപ്പി വർക്ക്‌ഷോപ്പിന്റെ സംഘാടക സമിതിയുടെ സഹ ചെയർമാനും ഇന്ത്യൻ ഫെഡറേഷൻ ഓഫ് സ്പോർട്സ് മെഡിസിൻ, ഇന്ത്യൻ ആർത്രോസ്കോപ്പി സൊസൈറ്റി, ഇന്ത്യൻ അസോസിയേഷൻ ഓഫ് സ്പോർട്സ് മെഡിസിൻ എന്നിവ സംയുക്തമായി നടത്തിയ 2012 ലെ ലോവർ ലിംഫ് സിമ്പോസിയയുടെ രക്ഷാധികാരിയുമായിരുന്നു. നട്ടെല്ലിന് പരിക്കേറ്റതിന് 1999 ൽ സച്ചിൻ ടെണ്ടുൽക്കറെ പരിശോധിച്ചപ്പോൾ അദ്ദേഹം വാർത്തയിൽ ഉണ്ടായിരുന്നു. മെഡിക്കൽ ശാസ്ത്രത്തിന് നൽകിയ സംഭാവനകൾക്ക് 2011 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി. ബംഗ്ലാദേശ് സർക്കാരിൽ നിന്നുള്ള സിവിലിയൻ ബഹുമതിയും അദ്ദേഹം നേടിയിട്ടുണ്ട്. അദ്ദേഹത്തിന്റെ ബഹുമാനാർത്ഥം ഇന്ത്യൻ ഓർത്തോപെഡിക് അസോസിയേഷൻ എസ്പി മണ്ഡൽ ഗോൾഡ് മെഡൽ നൽകുന്നു.
ഫത്ത്-അലി ഷാ ഖജർ
പിൽക്കാല ജീവിതം
ഫത്‌അലി പിന്നീട് എഴുത്തുകാരെയും ചിത്രകാരന്മാരെയും ഉപയോഗിച്ച് റഷ്യയുമായുള്ള തന്റെ യുദ്ധങ്ങളെക്കുറിച്ച് ഫെർദോസിയുടെ ഷാ നാമയിൽ നിന്ന് പ്രചോദനം ഉൾക്കൊണ്ട് ഒരു പുസ്തകം തയ്യാറാക്കി. ഖ്വജർ കാലഘട്ടത്തിലെ ഏറ്റവും പ്രധാനപ്പെട്ട പേർഷ്യൻ ഗ്രന്ഥമായി പലരും കരുതുന്ന ഈ പുസ്തകത്തെ ഷഹൻഷാഹ്നാമ എന്നാണ് വിളിക്കുന്നത്.
1829-ൽ റഷ്യൻ നയതന്ത്രജ്ഞനും നാടകകൃത്തുമായ അലക്സാണ്ടർ ഗ്രിബോഡോവ് ടെഹ്‌റാനിലെ റഷ്യൻ എംബസി വൃത്തത്തിൽവച്ച് കൊല്ലപ്പെട്ടു. ക്ഷമാപണം നടത്താനായി രാജകുമാരൻ ഖോസ്രോ മിർസയെ സാർ നിക്കോളാസ് ഒന്നാമന്റെ അടുത്തേക്ക് ഔപചാരിക ക്ഷമാപണം നടത്താൻ അയച്ച ഷാ അദ്ദേഹത്തിന്റെ കിരീടാഭരണങ്ങളിലെ ഏറ്റവും വലിയ വജ്രങ്ങളിലൊന്നായ ഷാ ഡയമണ്ടും ഒപ്പം കൊടുത്തയച്ചു.
തന്റെ പ്രിയപ്പെട്ട മകനും കിരീടാവകാശിയുമായ അബ്ബാസ് മിർസ 1833 ഒക്‌ടോബർ 25-ന് അന്തരിച്ചപ്പോൾ, ഫത്ത് അലി തന്റെ ചെറുമകനായ മുഹമ്മദ് മിർസയെ കിരീടാവകാശിയായി നാമകരണം ചെയ്തു. ഒരു വർഷത്തിനുശേഷം, 1834 ഒക്ടോബർ 24-ന് ഫാത് അലി മരിച്ചു. അദ്ദേഹത്തെ ഖോമിലെ ഫാത്തിമ മസൂമേ ദേവാലയത്തിലെ ഒരു ശവകുടീരത്തിൽ അടക്കം ചെയ്തു.
സർ വില്യം ടെമ്പിൾ
ബ്രിട്ടീഷ് നയതന്ത്രജ്ഞനും ഉപന്യാസകാരനുമായിരുന്നു സർ വില്യം ടെമ്പിൾ (25 ഏപ്രിൽ1628 – 27 ജനു: 1699). ചാൾസ് രണ്ടാമൻ രാജാവിന്റെ അടുത്ത ഉപദേഷ്ടാവായി ടെമ്പിൾ പ്രവർത്തിച്ചിരുന്നു. ലൂയി പതിന്നാലാമന്റെ സാമ്രാജ്യവികസനത്തിനെതിരായി സ്വീഡൻ,ഇംഗ്ലണ്ട്,ഐക്യ പ്രവിശ്യകൾ ചേർന്ന 1688 ലെ  മൂവർ മുന്നണിയുടെ  രൂപീകരണത്തിലും വില്യം ടെമ്പിൾ പ്രവർത്തിച്ചിരുന്നു.
അവലംബം
വർഗ്ഗം:നയതന്ത്രജ്ഞർ വർഗ്ഗം:1628-ൽ ജനിച്ചവർ വർഗ്ഗം:1699-ൽ മരിച്ചവർ വർഗ്ഗം:ഏപ്രിൽ 25-ന് ജനിച്ചവർ വർഗ്ഗം:ജനുവരി 27-ന് മരിച്ചവർ
കൊമോഡിയൻ
ക്രിസ്തബ്ദ്വം മൂന്നാം ശതകത്തിൽ ജീവിച്ചിരുന്ന ലാറ്റിൻ കവിയാണ് കൊമോഡിയൻ. (ഏ.ഡി.250)ഇൻസ്ട്രക്ഷൻ, കാർമെൻ അപ്പോളജറ്റിക്കം ((Instructiones and Carmen apologeticum)എന്നീ പദ്യകൃതികൾ കൊമോഡിയൻ രചിച്ചതാണ്.
പുറംകണ്ണികൾ
വർഗ്ഗം:ലാറ്റിൻ സാഹിത്യകാരന്മാർ വർഗ്ഗം:സഭാപിതാക്കന്മാർ
യെലിസവെറ്റ ടറഖോവ്സ്കയ
യെലിസവെറ്റ ടറഖോവ്സ്കയ എന്ന യെലിസവെറ്റ യാകോവ്ലെവ്ന ടറഖോവ്സ്കയ (Russian: Елизаве́та Я́ковлевна Тарахо́вская; 1891–1968)ഒരു റഷ്യൻ കവയിത്രിയും നാടകകൃത്തും വിവർത്തകയും ബാലസാഹിത്യപുസ്തകങ്ങളുടെ രചയിതാവും ആയിരുന്നു.
ജീവിതരേഖ
യെലിസവെറ്റ ടറഖോവ്സ്കയ ടഗൻറോഗ് പട്ടണത്തിൽ 1891 ജൂലൈ 26നു ഒരു ഫാർമസിസ്റ്റ് കുടുംബത്തിൽ ജനിച്ചു. കവയിത്രിയായിരുന്ന സോഫിയ പാർണോക്ക് അവരുടെ സഹോദരിയായിരുന്നു. അതുപോലെ സോവിയറ്റ് ജാസ്സ് സംഗീതത്തിന്റെ സ്ഥാപകനായിരുന്ന വാലെന്റിൻ പാർണാഖിന്റെ ഇരട്ട സഹോദരിയും ആയിരുന്നു. ടഗൻറോഗ് ഗേൾസ് ജിമ്നേഷ്യത്തിലും സെന്റ് പീറ്റേഴ്സ്ബർഗ്ഗിലെ ബെസ്തുഷെവ് കോഴ്സസിലും പഠിച്ചു. ചെറുപ്രായത്തിൽത്തന്നെ കവിതകളെഴുതിത്തുടങ്ങി.
1925ൽ അവരുടെ ആദ്യ പുസ്തകം: On How Chocolate Came to MosSelProm and Tit Will Fly പ്രസിദ്ധീകരിച്ചു. അതുമുതൽ അവർ അനേകം ബാലസാഹിത്യകൃതികൾ എഴുതിയിട്ടുണ്ട്. Metropolitan (1932), The Moon and the Lazy Fellow (1933), The Seagull (1965, ഈ പുസ്തകം വലെന്റീന തെരഷ്കോവയ്ക്കാണ് സമർപ്പിച്ചിരിക്കുന്നത്.) പ്രായമായവർക്കുവേണ്ടിയും അവർ കവിതകൾ എഴുതിയിട്ടുണ്ട്. The Violin Clef (1958), The Bird (1965)എന്നിവ അവയിൽച്ചിലതാണ്.
യെലിസവെറ്റ ടറഖോവ്സ്കയ 1968 നവംബർ 11നു മോസ്കോയിൽ വച്ച് നിര്യാതയായി. നൊവൊഡെവിച്ചി സെമത്തേരിയിൽ ആണ് അടക്കിയത്.
ലുബ്ന ചൗധരി
കളിമൺ ശിൽപ്പങ്ങളും പ്രതിഷ്ഠാപനങ്ങളും നിർമ്മിക്കുന്നതിലൂടെ പ്രശസ്തയായ കലാകാരിയാണ് ലുബ്ന ചൗധരി.
ജീവിതരേഖ
ടാൻസേനിയയിൽ ജനിച്ച് ഇംഗ്ലണ്ടിലേക്ക് കുടിയേറിയ പാകിസ്താനി വംശജരുടെ മകളാണ്. മാഞ്ചസ്റ്റർ മെട്രോപോളിറ്റൻ സർലകലാശാലയിൽ നിന്ന് ബിരുദ പഠനത്തിനു ശേഷം റോയൽ സ്ക്കൂൾ ഓഫ് ആർട്ടിൽ നിന്ന് കളിമൺ നിർമ്മാണത്തിൽ ബിരുദാനന്തര ബിരുദം കരസ്ഥമാക്കി.
പുരസ്കാരങ്ങൾ
ജേർവുഡ് സെറാമിക്സ് പുരസ്ക്കാരത്തിൻറെ 2001 ലെ പട്ടികയിൽ ലുബ്ന ഇടം നേടിയിരുന്നു.
പ്രദർശനങ്ങൾ
ലണ്ടനിലെ ആൽബർട്ട്, വിക്ടോറിയ മ്യൂസിയങ്ങളിൽ സൃഷ്ടികൾ പ്രദർശിപ്പിച്ചു.
കൊച്ചി മുസിരിസ് ബിനാലെ 2018
ഫോർട്ട്കൊച്ചി പെപ്പർഹൗസിലെ ഒന്നാം നിലയിലെ മുറിയിലാണ് മെട്രോപൊളിസ് എന്ന  ചില്ലുകൂടിനുള്ളിലുള്ള ആയിരം കളിമൺ ശിൽപ്പങ്ങളുടെ സമുച്ചയം പ്രദർശിപ്പിച്ചത്. മറ്റൊന്നുമായി സാമ്യമില്ലാത്ത ചെറു രൂപങ്ങളാണ് ഈ കളിമൺ ശിൽപ്പങ്ങൾ. ഈ കളിമൺ പ്രതിമകൾ ലുബ്ന ഉണ്ടാക്കാൻ തുടങ്ങിയത് 1991 ലാണ്. 26-ാം വയസ്സിൽ തുടങ്ങിയ ഈ സൃഷ്ടി പൂർത്തിയായത് 26 വർഷങ്ങൾക്ക് ശേഷം 2017 ലാണ്. ഒന്നിനോടൊന്ന് വ്യത്യസ്തമായ 1000 ചെറു ശിൽപ്പങ്ങളാണിതിലുള്ളത്. കെട്ടിടങ്ങൾ, മനുഷ്യരൂപങ്ങൾ, വാണിജ്യ കേന്ദ്രങ്ങൾ തുടങ്ങി വൈവിദ്ധ്യങ്ങളായ സൃഷ്ടികൾ ഇതിലടങ്ങിയിരിക്കുന്നു. കൊച്ചി മുസിരിസ് ബിനലെ 2018
അവലംബം
വർഗ്ഗം:ശിൽപ്പികൾ വർഗ്ഗം:കൊച്ചി-മുസിരിസ് ബിനാലെ 2018
ഫെർഗാനാസെഫേലി
പാച്ചിസെഫാലോസൌറിയൻ ഇനത്തിൽ പെട്ട ആദ്യകാല ദിനോസറുകളിൽ ഒന്നാണ് ഇത്. മധ്യ ജുറാസ്സിക് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിടുള്ളത്  കിർഗ്ഗിസ്ഥാനിൽ നിന്നും ആണ്. ഫോസ്സിൽ ആയി ആകെ കിട്ടിയിടുള്ളത് ഒരു പല്ല് മാത്രം ആണ്. ഇവയുടെ വർഗം തിരിച്ചത് 2005 ൽ ആണ്. ഏറ്റവും പുതിയ വിലയിരുത്തൽ പ്രകാരം ഇവയെ നോമെൻ ഡുബിയം ആയി കണക്കാകുന്നു.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:ജുറാസ്സിക് കാലത്തെ ദിനോസറുകൾ
ഇറവങ്കര ഗോപാലക്കുറുപ്പ്
കേരളത്തിലെ ഒരു കമ്മ്യൂണിസ്റ്റ് പ്രവർത്തകനും മുൻ നിയമസഭാംഗവുമായിരുന്നു ഇറവങ്കര ഗോപാലക്കുറുപ്പ് എന്ന പേരിലറിയപ്പെട്ട എൻ. ഗോപാലക്കുറുപ്പ്. മാവേലിക്കര നിയമസഭാമണ്ഡലത്തിൽ നിന്നും സി.പി.ഐ. സ്ഥാനാർഥിയായി വിജയിച്ചാണ് ഇദ്ദേഹം രണ്ടാം കേരളനിയമസഭയിൽ അംഗമായത്. ഇന്ത്യൻ നേവിയിൽ 1943-ൽ ജോലിയിൽ പ്രവേശിച്ചതിനുശേഷം; 1949-52 വരെ പോലീസ് വകുപ്പിൽ വയർലെസ് ഓപ്പറേറ്ററായി സേവനമനുഷ്ഠിച്ചിട്ടുണ്ട്. സി.പി.ഐ.യുടെ സംസ്ഥാന സമിതിയംഗം, കേരള സർവകലാശാല സെനറ്റ്, സിൻഡിക്കേറ്റംഗം, കേരള പ്രൈവറ്റ് സ്കൂൾ ടീച്ചേഴ്സ് ഫെഡറേഷൻ ജനറൽ സെക്രട്ടറി എന്നീ നിലകളിലും പ്രവർത്തിച്ചിട്ടുണ്ട്. 1982 മേയ് 21 ന് അന്തരിച്ചു.
അവലംബം
വർഗ്ഗം:1924-ൽ ജനിച്ചവർ വർഗ്ഗം:1982-ൽ ജനിച്ചവർ വർഗ്ഗം:ജൂലൈ 7-ന് മരിച്ചവർ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:രണ്ടാം കേരള നിയമസഭാംഗങ്ങൾ
എജൈൽ വാലാബി
വടക്കൻ ഓസ്‌ട്രേലിയയിലും ന്യൂ ഗ്വിനിയയിലും കാണപ്പെടുന്ന ഒരിനം വാലാബി ആണ് എജൈൽ വാലാബി (മാക്രോപസ് അജിലിസ്). ഓസ്‌ട്രേലിയയുടെ വടക്കുഭാഗത്ത് കാണപ്പെടുന്ന ഏറ്റവും സാധാരണമായ ഒരു വാലബിയാണിത്. മണൽ നിറമുള്ള ഈ വാലാബികളുടെ അടിവശം ഇളം നിറത്തിൽ കാണപ്പെടുന്നു. ചിലപ്പോൾ ഏകാന്തവാസിയായ ഇത് മറ്റ് സമയങ്ങളിൽ കൂട്ടമായി പുല്ലുകളിലും മറ്റ് സസ്യങ്ങളിലും മേയുന്നു. എജൈൽ വാലാബിയുടെ നിലനിൽപ്പ് ഭീഷണിയിലല്ല.
ഉപജാതികൾ
എജൈൽ വാലാബിയുടെ നാല് ഉപജാതികൾ ഇവയാണ്:
വിവരണം
ഇടത്ത്‌|ലഘുചിത്രം|200x200ബിന്ദു|എജൈൽ വാലാബി കുടുംബം ആൺ അജൈൽ വാലാബികൾ പൊതുവേ പെൺമൃഗങ്ങളേക്കാൾ വളരെ വലുതാണ്. ഏകദേശം 85 cm യോളം തലയും ശരീര നീളവുമുള്ള ആൺ വാലാബികൾക്ക് 16 to 27 kg വരെ ഭാരവുമുള്ളപ്പോൾ പെൺ വാലാബികൾ വളർച്ചെയത്തുമ്പോൾ ഏകദേശം 72 cm വരെ നീളവും 9 to 15 kg വരെ തൂക്കവും ഉണ്ടാകും. രണ്ട് ലിംഗങ്ങളുടെയും വാലുകൾ നീളവും വഴക്കമുള്ളതും ഇത് മൊത്തം തലയുടെ ഇരട്ടി നീളവും ശരീര നീളവും നൽകുന്നതുമാണ്. അവയ്ക്ക് അറ്റം കറുത്ത താരതമ്യേന വലിയ ചെവികളുണ്ട് എന്നതുപോലെ വാലിന്റെ അഗ്രവും കറുത്തതാണ്. അവരുടെ പുറംഭാഗം മണൽ തവിട്ടുനിറവും അതേസമയം അടിവശം വെളുപ്പുകലർന്നതുമാണ്. ചെവികൾക്കിടയിൽ ഇരുണ്ട വരയും മുഖത്തിന്റെ ഇരുവശത്തും ഇളംനിറത്തിൽ കവിൾ വരയും തുടകൾക്ക് കുറുകെ മറ്റൊരു ഇളം വരയുമുണ്ട്.
വിതരണവും ആവാസ വ്യവസ്ഥയും
അജൈൽ വാലാബികൾ വടക്കൻ ഓസ്ട്രേലിയ, പാപുവ ന്യൂ ഗിനിയ, ഇന്തോനേഷ്യൻ പ്രവിശ്യയായ പാപുവ എന്നിവിടങ്ങളിൽ കാണപ്പെടുന്നു. ഓസ്‌ട്രേലിയയുടെ വടക്ക് ഭാഗത്തെ ഏറ്റവും സാധാരണമായി കാണപ്പെടുന്ന വാലബിയാണിത്. വടക്കൻ ഓസ്‌ട്രേലിയയിലും ക്വീൻസ്‌ലാൻഡിന്റെ കിഴക്കൻ തീരത്തും ഇത് വളരെ സാധാരണമാണ്. തെക്കുകിഴക്കൻ ക്വീൻസ്‌ലാന്റിൽ കൊമേര, ജേക്കബ്സ് വെൽ, ഹോപ്പ് ദ്വീപ് എന്നിവിടങ്ങളിൽ ഇവയുടെ ഒറ്റപ്പെട്ട ജനസംഖ്യയുണ്ട്. സാധാരണമല്ലെങ്കിലും സ്ട്രാഡ്ബ്രോക്ക് ദ്വീപിലും സതേൺ മോർട്ടൺ ബേ ദ്വീപുകളിലെ വൂഗൂമ്പ ദ്വീപിലും കാണപ്പെടുന്ന ഇത് ഇപ്പോഴും പീൽ ദ്വീപിലും ഉണ്ടായിരിക്കാവുന്നതാണ്. ഓസ്ട്രേലിയയിൽ അതിന്റെ സാധാരണ ആവാസ വ്യവസ്ഥകൾ വരണ്ട തുറന്ന വനപ്രദേശങ്ങൾ, ഹീത്ത്സ്, ഡ്യൂൺസ്, പുൽമേടുകൾ എന്നിവയാണ്. നദികളുടെയും ബില്ലാബോങ്ങിന്റെയും പരിസരത്താണ് ഇത് പലപ്പോഴും കാണപ്പെടുന്നത്. പുല്ല് കുറവുള്ളപ്പോൾ, അത് ചിലപ്പോൾ കുറ്റിക്കാടുകളിൽ മേയുന്നു, അല്ലെങ്കിൽ കരിമ്പിൻ തോട്ടങ്ങൾ ഉൾപ്പെടെയുള്ള കാർഷിക ഭൂമിയിലേക്ക് നീങ്ങുന്നു.
പെരുമാറ്റം
പൊതുവേ, അജൈൽ വാലാബി ഒരു ഏകാന്തത ഇഷ്ടപ്പെടുന്ന് മൃഗമാണ്, പക്ഷേ ചിലപ്പോൾ തുറന്ന മേച്ചിൽപ്പുറങ്ങളിൽ സമൂഹമായി രൂപം കൊള്ളുന്ന ഇവയുടെ ഈ പെരുമാറ്റം ഇരപിടിയന്മാരുടെ സാന്നിദ്ധ്യം അനുസരിച്ചായിരിക്കും. പ്രധാനമായും രാത്രിയിൽ പുല്ലുകൾ, പയർവർഗ്ഗങ്ങൾ, മറ്റ് സസ്യസസ്യങ്ങൾ എന്നിവ ആഹാരമാക്കുന്ന അജൈൽ വാലാബി, പക്ഷേ പകൽസമയത്ത്, പ്രത്യേകിച്ച് ആർദ്ര സീസണിൽ തീറ്റപ്പുല്ല് ഭക്ഷിക്കുന്നു. വരണ്ട സീസണിൽ, മേച്ചിൽ ഗുണനിലവാരം വഷളാകുമ്പോൾ ഭക്ഷണവ്യാപ്തി വലുതായിത്തീരുന്ന ഈ മൃഗങ്ങൾ പൂക്കൾ, പഴങ്ങൾ, ചില്ലകൾ, വീണുകിടക്കുന്ന ഇലകൾ, വേരുകൾ, മരത്തിന്റെ പുറംതൊലി എന്നിവ ഉൾപ്പെടുത്തിക്കൊണ്ട് തങ്ങളുടെ ഭക്ഷണക്രമം വികസിക്കുന്നു. ക്വീൻസ്‌ലാന്റിലെ ബൂഡ്‌ജാമുള്ള ദേശീയോദ്യാനത്തിലെ വരണ്ട കാലാവസ്ഥയിൽ, ഭക്ഷണ ലഭ്യത കുറവുള്ളപ്പോൾ, ലിവിസ്റ്റോന തെങ്ങുകളുടെ തൈകൾ പല്ലുകൊണ്ട് പറിച്ചെടുക്കുന്നതും ഇലകൾ ഉപേക്ഷിച്ച് വേരുകളും കാണ്ഡവും മാത്രം തിന്നുന്നതും നിരീക്ഷിക്കപ്പെട്ടിട്ടുണ്ട്. ലഭ്യതയനുസരിച്ച് ഈന്തപ്പനകളുടെ പഴങ്ങൾ തിന്നുന്ന ഇവ, പക്ഷേ വരണ്ട സീസണിൽ ഇതിന്റെ കഠിനമായ വിത്തുകളെ പൊട്ടിച്ച് തിന്നുകയും ചെയ്യുന്നു. പഴം തിന്നുന്ന പക്ഷികളുടെ കുടലിലൂടെ കടന്നുപോയ മറ്റ് വിത്തുകളും ഇത് ഭക്ഷണത്തിനായി ഉപയോഗിക്കുന്നു. ചിലപ്പോൾ വരണ്ട തോടുകളിലും ബില്ലാബോങ്ങുകളിലും ദ്വാരങ്ങൾ കുഴിച്ച് വെള്ളം തേടുന്ന എജൈൽ വാലാബി ഇത് നദികളുടെ അരികിൽ കാണപ്പെടുന്ന കായൽ മുതലയാൽ ( ക്രോക്കോഡൈലസ് പോറോസസ് ) കൊല്ലപ്പെടാതിരിക്കാൻ സഹായിക്കുമെന്ന് കരുതുന്നു.
വർഷത്തിൽ ഏത് സമയത്തും ഇവയുടെ പ്രജനനം നടക്കുന്നു, പ്രസവിച്ചയുടനെ പെൺ അടുത്ത സുരതത്തിനു തയ്യാറാകും. പുരുഷ സ്വഭാവത്തിൽ "പ്ലേ-ഫൈറ്റിംഗ്", വായുവിലേക്ക് കുതിക്കുക, വാൽ അടിക്കുക എന്നിവ ഉൾപ്പെടുന്നു. ഹ്രസ്വമായ ഒരു ശൃംഗാരത്തിനു ശേഷം, ഇണചേരൽ നടക്കുന്നു, അതിനുശേഷം ഒരു ഭ്രൂണ ഡയപോസ് സംഭവിക്കുന്നു, അതിൽ ഇംപ്ലാന്റ് ചെയ്യുന്നതിന് മുമ്പ് ഭ്രൂണം പ്രവർത്തനരഹിതമായി തുടരുന്നു. ഗർഭാവസ്ഥയുടെ കാലയളവ് ഏകദേശം 30 ദിവസമാണ്, അതിനുശേഷം യുവ വാലബി ജനിക്കുകയും അമ്മയുടെ സഞ്ചിയിലേക്ക് പോകുകയും ചെയ്യുന്നു. ഇത് 7–8 മാസം വരെ അവിടെ തുടരും, ഏകദേശം 11 മാസംകൊണ്ട് മുലകുടി മാറുന്നു.
പദവി
അജൈൽ വാലാബിക്ക് വിശാലമായ ഒരു മേഖലയുണ്ട്, മാത്രമല്ല ആ മേഖലയുടെ ഭൂരിഭാഗത്തിലും ഇത് സാധാരണമാണ്. ഇതിന് വലിയ ഭീഷണികളൊന്നുമില്ല; എന്നിരുന്നാലും, ന്യൂ ഗ്വിനിയയിൽ ഇത് ബുഷ്മീറ്റിനായി ഉപയോഗിക്കപ്പെടുന്നു, ഓസ്‌ട്രേലിയയിൽ ഇതിനെ ചിലപ്പോൾ കൃഷിക്കാർ ഒരുശല്യകീടമായി കണക്കാക്കി കൊല്ലുന്നു. ഓസ്‌ട്രേലിയയിലെ നിരവധി സംരക്ഷിത പ്രദേശങ്ങളിൽ ഇത് നിലവിലുണ്ട്, പക്ഷേ ന്യൂ ഗ്വിനിയയിൽ ഇത് അങ്ങനെയല്ല. മൊത്തത്തിൽ, ജനസംഖ്യ കുറയുന്നുവെന്ന് കരുതപ്പെടുന്നു, പക്ഷേ മൊത്തം ജനസംഖ്യ വലുതാണ്, കുറയുന്നതിന്റെ നിരക്ക് മന്ദഗതിയിലാണ്, അതിനാൽ ഐ‌യു‌സി‌എൻ ഈ ഇനത്തെ " കുറഞ്ഞ ആശങ്ക " ഉള്ളതായി കണക്കാക്കുന്നു.
പശ്ചിമ പ്രവിശ്യ, പപ്പുവ ന്യൂ ഗ്വിനിയയിൽ, പ്രാദേശിക തദ്ദേശവാസികൾ ഫയർ ഡ്രൈവുകൾ ഉപയോഗിച്ച് വേട്ടയാടുന്നു.
ബാഹ്യ ലിങ്കുകൾ
വർഗ്ഗം:ഓസ്ട്രേലിയയിലെ സഞ്ചിമൃഗങ്ങൾ വർഗ്ഗം:നോർത്തേൺ ടെറിട്ടറിയിലെ സസ്തനികൾ വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ വർഗ്ഗം:സഞ്ചിമൃഗങ്ങൾ വർഗ്ഗം:വാലാബി
അപ്പു. എൻ. ഭട്ടതിരി
മികച്ച എഡിറ്റിംഗിനുള്ള കേരള സംസ്ഥാന ചലച്ചിത്ര അവാർഡ് ജേതാവും അതിശയകരമായ പ്രതിഭയുള്ള അപ്പു എൻ. ഭട്ടതിരി മലയാള സിനിമയിൽ അസിസ്റ്റന്റ് ഡയറക്ടറായി സെക്കൻഡ് ഷോ (2012) എന്ന കുറ്റാന്വേഷണസിനിമയിലൂടെ അരങ്ങേറ്റം നടത്തി. പ്രശസ്‌തമായ 2014-ൽ പുറത്തിറങ്ങിയ ഒരാൾപ്പൊക്കം എന്ന സിനിമയിലെ സ്വതന്ത്ര എഡിറ്റോറിയൽ അരങ്ങേറ്റം മുതൽ, ഒരു ഡസനോളം സിനിമകളുമായി അപ്പു ബന്ധപ്പെട്ടിരിക്കുന്നു, അതിൽ ശ്രദ്ധേയമായ തമാശ ചിത്രം കുഞ്ഞിരാമായണം (2015), അവാർഡ് നേടിയ ചിത്രം ഒഴിവുദിവസത്തെ കളി (2017), ഒറ്റമുറി വെളിച്ചം (2017) എന്നിവ ഉൾപ്പെടുന്നു. ഇവയിൽ ഒറ്റമുറിവെളിച്ചം അദ്ദേഹത്തിന് ആ വർഷത്തെ മികച്ച എഡിറ്റിംഗിനുള്ള കേരള സംസ്ഥാന ചലച്ചിത്ര അവാർഡ് നേടിക്കൊടുത്തു.
വീരം(2017), തീവണ്ടി (2018), ഡാകിനി (2018) എന്നീ ഇതിഹാസ ചരിത്ര നാടകങ്ങൾ സമീപകാലത്തെ മറ്റ് പ്രധാന എഡിറ്റോറിയൽ മികവുകളിൽ ഉൾപ്പെടുന്നു.
മികവ്
അപ്പു എൻ ഭട്ടതിരി ഒരു ഭാഗ്യമുള്ള കലാകാരനായി കണക്കാക്കുന്നു.. അദ്ദേഹം എഡിറ്റ് ചെയ്ത ആറ് ചിത്രങ്ങളിൽ അഞ്ചെണ്ണം കേരള സംസ്ഥാന ചലച്ചിത്ര അവാർഡുകൾ നേടിയിട്ടുണ്ട്. (ഒരാൾപ്പൊക്കം- മികച്ച സംവിധാനം, ഒഴിവുദിവസത്തെ കളി, മാൻ‌ഹോൾ, വീരം, ഒറ്റമുറിവെളിച്ചം), ബോക്സോഫീസിൽകുഞ്ഞിരാമായണംഒരു ക്ലിക്കുചെയ്തു. ആ വിജയം ചില സമയങ്ങളിൽ അവാർഡിനേക്കാൾ മികച്ചതോ മികച്ചതോ ആണ്, ഞാനാഗ്രഹിക്കുന്നു! ” വീരത്തിനും ഒറ്റമുറിവെളിച്ചം  മികച്ച എഡിറ്ററിനുള്ള സംസ്ഥാന ചലച്ചിത്ര അവാർഡ് നേടിയ യുവതാരം പറയുന്നു.
അവാർഡുകൾ
ഒറ്റമുറിവെളിച്ചം- മികച്ച ചിത്രസംയോജനത്തിനുള്ള കേരളസംസ്ഥാന ചലച്ചിത്രപുരസ്കാരം 2017.
അവലംബം
വർഗ്ഗം:മികച്ച ചിത്രസംയോജകനുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ വർഗ്ഗം:മലയാളചലച്ചിത്ര ചിത്രസംയോജകർ
എതിർലിംഗ ലൈംഗികത
എതിർ ലിംഗത്തിൽപ്പെട്ട വ്യക്തികളോടു മാത്രം തോന്നുന്ന ലൈംഗിക താത്പര്യമോ, ആകർഷണമോ, പ്രണയമോ ആണ് എതിർ ലിംഗ ലൈംഗികത (Heterosexuality). ലൈംഗികതയുടെ ഭാഗമായ ഒരു സെക്ഷ്വൽ ഓറിയന്റേഷൻ (Sexual orientation) കൂടിയാണിത്. ഭൂരിപക്ഷം വരുന്ന ജനതയുടെ ലൈംഗിക ചായ്‌വ് ഈ വിഭാഗത്തിൽപ്പെടുന്നു. സ്ത്രീ-പുരുഷ ലൈംഗികത ഇതിന്‌ ഉദാഹരണമാണ്. ലിംഗ-ലൈംഗിക ന്യൂനപക്ഷങ്ങളുടേതിന് (LGBTIAQ) സമാനമായി എതിർ ലിംഗലൈംഗികതയും ജനതികവും ജൈവീകവുമാണ്.മസ്തിഷ്കത്തിന്റെ പ്രത്യേകത ഇവിടെയും പ്രധാനമാണ്.കൗമാര പ്രായത്തിൽ ശക്തമാകുന്ന ലൈംഗിക താല്പര്യം ജീവിതകാലം മുഴുവൻ നിലനിന്നേക്കാം. ഇത് തികച്ചും സ്വാഭാവികമാണ്.
കെ. രാഘവൻപിള്ള
പ്രമുഖനായ മലയാള സാഹിത്യ നിരൂപകനും എഴുത്തുകാരനുമായിരുന്നു '''ഡോ. കെ. രാഘവൻപിള്ള''' (25 നവംബർ 1925 - 25 ഏപ്രിൽ 1987). 1969 ലെ കേരള സാഹിത്യ അക്കാദമി പുരസ്കാരം ഇദ്ദേഹത്തിന്റെ 'മലയാളപ്പിറവി' എന്ന കൃതിക്കായിരുന്നു.
ജീവിതരേഖ
ചെങ്ങന്നൂരിന് സമീപമുള്ള പുലിയൂരിൽ പണിക്കത്ത് മഠത്തിലേത്ത് തറവാട്ടിൽ ശങ്കരപ്പിള്ളയുടെയും ലക്ഷ്മിപ്പിള്ളയുടെയും മകനായി ജനിച്ചു. ഹൈസ്കൂൾ പഠനം കഴിഞ്ഞ് തിരുവനന്തപുരത്ത് കോളേജ് പഠനത്തിനായി ചേർന്നു. 1944ൽ ഒന്നാം ക്ളാസോടെ സംസ്കൃതത്തിൽ ഓണേഴ്സ് പാസായി, ഗവേഷണ വിദ്യാർത്ഥിയായി. 1947ൽ ചങ്ങനാശേരി എൻ.എസ്.എസ്. കോളേജിൽ അദ്ധ്യാപകനായി ജോലി ചെയ്തു. മലയാളത്തിലെ ശബ്ദഘടനാവൈചിത്ര്യത്തെപ്പറ്റി പഠിക്കാൻ ഇംഗ്ലണ്ടിൽ നിന്നെത്തിയ മിസ്. ഐവാൻസിനൊപ്പം സഹായിയായി ലണ്ടനിലേക്കു പേയി. ലണ്ടൻ സർവ്വകലാശാലയിൽനിന്ന്'വാക്യപദീയ'ത്തെപ്പറ്റി ഉള്ള ഗവേഷണപ്രബന്ധത്തിന് പി.എച്ച്.ഡി. നേടി, 1951ൽ. വി.കെ. കൃഷ്ണമേനോൻ, ഹാരോൾഡ് വിൽസൺ, മൌണ്ട് ബാറ്റൺ തുടങ്ങി പല പ്രമുഖരുമായി ലണ്ടൻ ജീവിതകാലത്ത് പരിചയപ്പെട്ടു. ഇന്ത്യൻ സ്റുഡൻറ്സ് യൂണിയൻ പ്രസിഡൻറ് ആയിരുന്നു. തിരികെ വന്നപ്പോൾ 1951ൽ യൂണിവേഴ്സിറ്റി കോളേജിൽ സംസ്കൃതവകുപ്പ് അദ്ധ്യാപകനായി. 1956ൽ സാൻഫ്രാൻസിസ്കോയിലെ അമേരിക്കൻ അക്കാദമി ഓഫ് ഏഷ്യൻ സ്റ്റഡീസിൽ സംസ്കൃതത്തിന്റെയും പൗരസ്ത്യ തത്ത്വശാസ്ത്രത്തിന്റെയും അദ്ധ്യാപകനായി. 1958 മുതൽ മാനുസ്ക്രിപ്റ്റ് ലൈബ്രറിയുടെ ക്യൂറേറ്ററും 1966 മുതൽ ഡയറക്ടറുമായും പ്രവർത്തിച്ചു. കേരള സംസ്ഥാന ഔദ്യോഗിക ഭാഷാ കമ്മീഷൻ, ആർക്കൈവ്സ് അഡ്വൈസറി ബോർഡ്, ശാസ്ത്രീയ-സാങ്കേതിക പദകമ്മീഷന്റെ ഉപദേഷ്ടാവ്, ഓറിയൻറൽ സ്റഡീസ് ഡീൻ, എസ്.പി.സി.എസ്. വൈസ് പ്രസിഡൻറ്, വിശ്വവിജ്ഞാനകോശം ഉപദേശക സമിതി അംഗം തുടങ്ങി പല നിലകളിലും സാംസ്കാരികരംഗത്ത് രാഘവൻ പിള്ള സജീവമായിരുന്നു. 1971ൽ കേരള സാഹിത്യ അക്കാദമി പുരസ്കാരം ലഭിച്ചു.
മെഡിക്കൽ കോളേജ്അദ്ധ്യാപികയായിരുന്ന ഡോ. ശാരദാദേവിയായിരുന്നു ഭാര്യ.
അവലംബം
വർഗ്ഗം:1925-ൽ ജനിച്ചവർ വർഗ്ഗം: 1987-ൽ മരിച്ചവർ വർഗ്ഗം:നവംബർ 25-ന് ജനിച്ചവർ വർഗ്ഗം:ഏപ്രിൽ 25-ന് മരിച്ചവർ
വർഗ്ഗം:മലയാളസാഹിത്യകാരന്മാർ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
പുലി തേവർ
പുലി തേവർ
ബ്രിട്ടീഷുഭരണത്തിനെതിരെ ആദ്യമായി യുദ്ധം ചെയ്ത ആദ്യകാല തമിഴ് ഭരണാധികാരികളിൽ ഒരാൾ ആയിരിന്നു പുലി തേവർ.
1715 സെപ്റ്റംബർ ഒന്നിന് തമിഴ്നാട്ടിലെ തിരുനെൽവേലിയിൽ ജനിച്ച ഇദ്ദേഹം തിരുനെൽവേലിയിലെ ശങ്കരൻ കോവിൽതാലൂക്കിലെ ഒരു നീതിമാനായ ഭരണാധികാരിയായി മാറി. തൻറെ നാടിൻറെ നന്മയ്ക്ക് വേണ്ടി പല കാര്യങ്ങളും അദ്ദേഹം ചെയ്തിരുന്നു. ഇന്ത്യൻ സ്വതന്ത്ര സമര ചരിത്രത്തിലെ മാറ്റി നിർത്താൻ പറ്റാത്ത ഭരണകർത്താവ് ആണ് പുലി തേവർ.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരം തമിഴ്നാട്ടിൽ വർഗ്ഗം:ബ്രിട്ടീഷ് ഇന്ത്യ വർഗ്ഗം:1715-ൽ ജനിച്ചവർ
മഡോണ ഓഫ് ദ ക്വേൽ
1420-ൽ പിസനെല്ലോ വരച്ചതാണെന്ന് കരുതപ്പെടുന്ന ഒരു അന്താരാഷ്ട്ര ഗോതിക് പെയിന്റിംഗാണ് മഡോണ ഓഫ് ദ ക്വേൽ.(ഇറ്റാലിയൻ: മഡോണ ഡെല്ല ക്വാഗ്ലിയ) 2015-ൽ മോഷ്ടിക്കപ്പെടുന്നതുവരെ ഈ ചിത്രം വടക്കൻ ഇറ്റലിയിലെ വെറോണയിലെ കാസ്‌റ്റ്വെൽചിയോ മ്യൂസിയത്തിൽ സൂക്ഷിച്ചിരുന്നു.